Ovo je i poslednja akcija pošumljavanja u okviru projekta “Da šume bude više. Da se lepše diše!” koji se sprovodio na 16 lokacija u celoj Srbiji.\n“Drago mi je da smo, od severa do juga Srbije, obišli mnoga mesta i sada smo bogatiji za 13.000 sadnica, koje ćemo se truditi da održavamo zajedno sa organizacijama i opštinama koje su se prijavile za ovaj konkurs. Nastavićemo i u narednom periodu da se bavimo ovim i sličnim aktivnostima, koje će pokrenuti zajednicu i doprineti obnovi prirode naše zemlje.”, rekla je Jovana Lukić, CSR direktorka United Grupe i direktorka SBB fondacije.\nCilj ovih akcija je da se smanji zagađenje, doprinese čistijem vazduhu, aktivira zajednica na akciju, kako bi se budućim generacijama u amanet ostavila lepša i zdravija životna sredina. Studenti su svakako deo te buduće generacije, a nove sadnice u okviru Šumarskog fakulteta doprineće i edukaciji i praktičnom delu nastave studentima ovog fakulteta.\nNa konkursu SBB fondacije „Da šume bude više. Da se lepše diše!“ izabrane su lokalne samouprave, udruženja građana, institucije i druga pravna lica koji su prijavili svoje lokacije za pošumljavanje. Tokom akcije koja je počela 20. novembra na Adi Međici u Beogradu, pošumljavalo se na jednoj ili više lokacija i u Kostolcu, Kljajićevu, Gračanici, Kragujevcu, Bečeju, Kikindi, Nišu, Bačkoj Topoli, Boru, Požarevcu, Zrenjaninu i Pirotu.


Tesline automobile svi žele: Za tri mjeseca ostvarili tri milijarde profita | BL Portal\nTesline automobile svi žele: Za tri mjeseca ostvarili tri milijarde profita\nKompanija Tesla je podigla cijene – ali izgleda da to nije umanjilo potražnju za njenim električnim automobilima.\nUprkos tome što se firma suočava sa višim troškovima, profit kompanije Ilona Maska usmjerene na električna vozila – skočio je na 3,3 milijarde dolara u prva tri mjeseca ove godine, pošto se ispostavilo da su kupci spremni da plate više.\nIsporuke kompanije porasle su za 68 odsto, i bile bi još veće da nije nestašice u lancu snabdijevanja, saopštila je Tesla. Njihova fabrika u Šangaju je takođe nedavno prinudno zatvorena zbog kovid ograničenja.\nKako se fabrika ponovo otvara ovog mjeseca, od osoblja će se tražiti da spava u fabrici, u nastojanju da se izbjegnu dalje blokade, izvestio je Blumberg. -Iako je ograničena proizvodnja nedavno ponovo pokrenuta, nastavljamo da pažljivo pratimo situaciju – saopštila je Tesla, dok je podjelila sa investitorima kvartalne rezultate.\nKompanija se u posljednje vrijeme munjevito širi, otvarajući nove fabrike u Teksasu i Nemačkoj.\nInače, imperija Ilona Maska je isporučila više od 310.000 automobila u prva tri mjeseca ove godine, a u konferencijskom pozivu, on je predvidio da će kompanija proizvoditi 60 odsto više automobila tokom cijele godine u poređenju sa 2021, prenosi Telegraf Biznis.\nMask je istakao i to da njegova firma očekuje masovnu proizvodnju robotaksija, bez volana i pedala, do 2024. Tesline akcije su porasle više od 5 odsto u trgovanju nakon radnog vremena, prenosi BBC, nakon snažnih rezultata, ali neki investitori brinu da bi Mask mogao biti “udaljen” od svog fokusa – kako se Tesla bude širila.\nMask trenutno posjeduje neto bogatstvo veće od 260 milijardi dolara – to je skoro 100 milijardi dolara više od njegovog najbližeg rivala, osnivača Amazona, Džefa Bezosa.\nTags: profit, Tesla, vozila\nDodik otvorio nalog na Tviteru: Pogledajte koga je prvog zapratio VIDEO\nPorodice žrtava razočarane presudom Suda BiH: Sve ovo je farsa, žalićemo se


Produžena saradnja na trogodišnji period - FK Sarajevo i SFK 2000 Sarajevo potpisali novi memorandum | Oficijelna stranica FK Sarajevo\nProdužena saradnja na trogodišnji period - FK Sarajevo i SFK 2000 Sarajevo potpisali novi memorandum\n22.01.2018 u 10:13h\nFudbalski klub Sarajevo i najtrofejniji ženski fudbalski klub u regionu, SFK 2000 Sarajevo, potpisali su novi, trogodišnji memorandum, te su obnovili međusobnu saradnju. SFK 2000 Sarajevo ostat će tako i u narednim godinama dio Fudbalskog kluba Sarajevo, a trenerica i predsjednica kluba, Samira Hurem, istakla je svoje zadovoljstvo nastavkom saradnje sa Sarajevom.\n“FK Sarajevo je za nas izuzetan partner i čvrst oslonac za sigurnu budućnost. Zahvaljujući FK Sarajevo naš klub je pored postojećih rezultata na domaćoj sceni dobio dobru organizaciju, infrastrukutu i mnoge mogućnosti. Također, u proteklim godinama dobile smo jednu posebno prepoznatljivost I zaista nam je drago što ćemo i dalje širom Evrope ponosno nositi Bordo-bijele boje i grb kluba. Sigurno je, da je Sarajevo i više od fudbalskog kluba i za kolektiv SFK 2000 Sarajevo predstavlja veliku satisfakciju što smo dio velike Bordo porodice, okupljene oko FK Sarajevo”, izjavila je Hurem.\n“Sportski rezultati SFK 2000 Sarajevo u proteklim godinama, kao i predan rad trenerica i igračica zaslužuju svako poštovanje i priznanje. Izabranicama Samire Hurem želimo uspješnu 2018. godinu i vjerujemo da će i u ovoj kalendarskoj godini novim uspjesima obradovati sve zaljubljenike, u nama najdraže Bordo-bijele boje”, poručio je Alen Hujić ispred našeg kluba.\nSaradnja SFK 2000 Sarajevo i FK Sarajevo započela je 2015. godine, a naš najtrofejniji ženski fudbalski klub ima impresivnu dominaciju u domaćem fudbalu, sa 15 vezanih domaćih titula, odnosno 14 vezanih pobjeda u finalu Kupa BiH, uz brojne međunarodne uspjehe.\nU proteklim godinama, SFK 2000 Sarajevo je pokrenuo i školu fudbala za djevojčice, na šta su posebno ponosne iz ovog kolektiva, te pozivaju sve zainteresirane djevojčice da im se pridruže, kako bi one postale u budućnosti šampionke i reprezentativke Bosne i Hercegovine.


Crna Gora: SDP traži mišljenje suda o Zakonu o popisu\nSocijlademokratska partija Crne Gore (SDP) najavila je danas da će od Ustavnog suda tražiti da ispita ustavnost odredbe Zakona o popisu stanovništva kojom se od građana traži da se izjasne po etničkoj, a ne nacionalnoj pripadnosti.\nSkupština Crne Gore je nedavno, glasovima vladajuće Demokratske partije socijalista (DPS) i opozicije, usvojila Zakon o popisu stanovništva planiranom za april 2011, ali je manja članica crnogorske vladajuće koalicije - Socijaldemokratska partija bila protiv toga.\nInicijativu za ocenu ustavnosti sporne odredbe najavio je u "Vijestima" potpredsednik SDP-a Rifat Rastoder koji je ocenio da je odredba o izjašnjavanju po etničkoj, a ne nacionalnoj pripadnosti "diskriminatorska i protivustavna".\nIz Zavoda za statistiku Crne Gore (Monstat) je ranije saopšteno da je etnička pripadnost uzeta na osnovu preporuke Ujedinjenih nacija (UN) kako bi se izbegla mogućnost da se podaci o etničkoj, odnosno nacionalnoj pripadnosti poistovete sa podacima o državljanstvu.\nČelnici Zavoda ne prave razliku između etničke i nacionalne pripadnosti, ali tvrde da će građanima uoči popisa sve biti objašnjeno "kako ne bi došlo do bilo kakve zabune povodom tog pitanja".


AKCIJE NA VOLSTRITU SKAČU TREĆI DAN ZAREDOM Investitori optimistični zbog državnih podsticaja\nAkcije na Volstritu beleže skok na otvaranju današnjeg trgovanja, nastavljajući trend rasta iz prethodna dva dana.\nInvestitori polažu nade u dodatne podsticajne mere države, nakon što je objavljeno da se prošle nedelje 3,3 miliona Amerikanaca prijavilo za naknadu za nezaposlene, što ukazuje na pogubne ekonomske efekte pandemije korona virusa.\nSILNE MILIJARDE I PITANJE Koliko dugo može ovako?\nPOTREBAN BRŽI I LAKŠI TRANSPORT Čadež: "Apel EU da nam omogući kretanje zelenim trakama"\nIndustrijski indeks Dau Džons porastao je za 267,83 poena ili 1,26 odsto, na 21.468,38 poena nakon što je zvono oglasilo početak rada na Njujorškoj berzi, javlja Rojters.\nIndeks S&P 500 počeo je trgovački dan sa dobitkom od 25,73 poena ili 1,04 procenta, na 2.501,29 bodova, dok je tehnološki Nasdak Kompozit na otvaranju ojačao za 77,91 poena ili 1,06 odsto, na 7.462,21 poena.\nRastu akcije na Volstritu zbog obnavljanja pregovora\nPale akcije na Volstritu uoči odluke FED-a o kamatnoj stopi\nSkok indeksa na Volstritu i u Evropi zbog Trampovih izjava o Kini\nDinar sutra bez promene, kurs 117,5020\nDinar će zadržati sutra prema evru približno istu vrednost kao danas i zvanični srednji kurs iznosiće 117,5020 dinara za evro, objavila je Narodna banka Srbije.\nEkonomske mere koje Vlada Srbije planira da sprovede zbog krize izazvane korona virusom daju nadu da će se nakon krize privreda vratiti normalnim tokovima.\nBečki institut: RECESIJA PRETI svim zemljama srednje, južne, istočne Evrope\nBečki ekonomski institut (WIIW), u analizi ekonomskih posledica virusa korona navodi da svim zemljama centralne, južne i istočne Evrope preti recesija. U analizi se naglašava da su već vidljive značajne negativne posledice, da su mnoge valute oslabljene i da pada poverenje potrošača i preduzeća.\nBLIC SAVETI Kako pametno koristiti dozvoljeni minus\nDozvoljeni minus, uprkos ceni i dalje je jedan od najbržih načina da dođete do novca koji nemate, a da to nije kredit. Otkrivamo vam kako da vas ulazak u tu pozajmicu što manje košta.\nRuska rublja je ojačala jutros prema američkom dolaru evru usled rasta cena nafte.\nU februaru u Srbiji za PETINU VIŠE turista nego lani\nSrbiju je u februaru ove godine posetilo ukupno 232.995 turista, što je za 18,9 odsto više nego u istom mesecu prošle godine.\nCena nafte sada je toliko NISKA da se mnogim naftnim kompanijama NE ISPLATI da posluju\nCene nafte potonule su u ponedeljak na međunarodnim tržištima ispod nivoa od 23 dolara pod uticajem bojazni da bi širenje virusa korona mesecima moglo da koči potražnju.\nAUD 65.92 din\nCAD 75.18 din\nCHF 111.05 din\nGBP 131.57 din\nUSD 106.68 din\nPetoro IZLEČENO od korone na Kosovu i Metohiji, obolelo ukupno 112 ljudi


mirza_cubro – Eurasia\nAugust 16, 2010\tBalkan Press, Bosnia Hertegovina, Eurasia Press, Special Reporters Comments Off on Upitno ukidanje viza\nSARAJEVO Vijeće ministara BiH do kraja avgusta mora usvojiti pravilnik o unutrašnjoj organizaciji Direkcije za koordinaciju policije BiH ukoliko ne želi da Evropska komisija odgodi primjenu odluke o ukidanju viza za bh. građane. Visoki predstavnik međunarodne zajednice za BiH Valentin Incko, otpravnik poslova Delegacije EU u BiH Boris Jaročević i …\nAugust 16, 2010\tBalkan Press, Bosnia Hertegovina, Eurasia Press, Special Reporters Comments Off on Sa OHR-om nemoguće u Evropu\nSARAJEVO Evropska unija neće razmatrati aplikaciju BiH za članstvo dok ne bude okončan proces tranzicije Ureda visokog predstavnika (OHR) u ured specijalnog predstavnika EU iako je Sven Alkalaj, šef bh. diplomatije, najavio podnošenje ovog zahtjeva do kraja godine. Nevenka Savić, direktorica Direkcije za evropske integracije, kaže da BiH formalno-pravno ispunjava …\nAugust 11, 2010\tBalkan Press, Bosnia Hertegovina, Eurasia Press, Special Reporters Comments Off on Nikoli Špiriću prijete smrću\nSARAJEVO Nikola Špirić, predsjedavajući Vijeća ministara BiH, primio je anonimnu prijetnju smrću, saopšteno je iz njegovog kabineta. U pismu koje je stiglo u Špirićev ured, a koje je, navodno, upućeno iz Mostara, Špiriću prijete smrću jer “radi protiv Bosne i bosanskog naroda”. Pismo obiluje porukama uvredljivog sadržaja, psovkama, prijetnjama i …\nAugust 11, 2010\tBalkan Press, Bosnia Hertegovina, Eurasia Press, Special Reporters Comments Off on Proces usporili tajni podaci\nAugust 10, 2010\tBalkan Press, Bosnia Hertegovina, Eurasia Press, Special Reporters Comments Off on Za ministre i direktore kazne do 3.000 KM\nSARAJEVO Ministri sigurnosti i odbrane, te direktori obavještajne i sigurnosnih agencija za uskraćivanje informacija bh. parlamentu plaćat će kazne od 500 do 3.000 KM, ukoliko parlamentarci podrže zakon o parlamentarnom nadzoru nad odbrambenim, sigurnosnim i obavještajnim sektorom. Kako je predviđeno prijedlogom zakona, uposlenici u ovim institucijama za neodazivanje pozivu za …\nJuly 26, 2010\tBalkan Press, Bosnia Hertegovina, Eurasia Press, Special Reporters Comments Off on Bez podrške zabrani vehabijskog pokreta\nSARAJEVO Izmjene Krivičnog zakona BiH, kojim se zabranjuje vehabijski pokret, na predstojećoj sjednici Predstavničkog doma Parlamentarne skupštine BiH neće dobiti podršku SDA i Stranke za BiH, zbog čega je njihovo usvajanje neizvjesno. Poslanici SNSD-a predložili su da se hitno usvoje izmjene Krivičnog zakona kojim će se zabraniti vehabijski, odnosno selefijski …\nJuly 26, 2010\tBalkan Press, Bosnia Hertegovina, Eurasia Press, Special Reporters Comments Off on Hrvatska neće blokirati BiH na putu ka EU\nSARAJEVO Hrvatska, kao buduća članica Evropske unije, neće blokirati pristupne pregovore BiH zbog otvorenih pitanja između dvije zemlje. Neven Mimica, potpredsjednik Sabora Hrvatske i predsjednik saborskog odbora za evropske integracije, izjavio je u petak u Sarajevu da će njegova zemlja beneficije evropskih integracija u potpunosti osjetiti tek ulaskom svih zemalja …\nJuly 23, 2010\tBalkan Press, Bosnia Hertegovina, Eurasia Press, Special Reporters Comments Off on BiH izgubila tri miliona KM\nSARAJEVO Evropska komisija otkazala je tri miliona KM vrijedne projekte jer vlasti BiH nisu ispunile uslove za njihovu realizaciju. EU je povukla milion eura odobrenih za ustavnu reformu te još pola miliona eura rezerviranih za pregled socijalnog sektora. Zora Stanić iz Delegacije Evropske unije u BiH upozorila je u četvrtak …\nJuly 22, 2010\tBalkan Press, Bosnia Hertegovina, Eurasia Press, Special Reporters Comments Off on Katar najavio ulaganja\nSARAJEVO BiH i Katar imaju odlične političke odnose koje ne prati jednako dobra ekonomska saradnja, ocijenili su u srijedu članovi Predsjedništva BiH i emir države Katar šeik Hamad bin Khalif Al-Thani, koji je boravio u jednodnevnoj posjeti BiH. Delegacije dvije države zaključile su da je potrebno unapređenje ekonomske saradnje, pogotovo …\nJuly 22, 2010\tBalkan Press, Bosnia Hertegovina, Eurasia Press, Special Reporters Comments Off on Podrška cjelovitosti BiH\nSARAJEVO Srbija podržava cjelovitost BiH i podržat će svaku promjenu unutrašnjeg ustrojstva koja će biti utemeljena na dogovoru njena tri konstitutivna naroda, poručio je u srijedu u Sarajevu predsjednik srbijanske vlade Mirko Cvetković. Premijer Srbije i predsjedavajući Vijeća ministara BiH Nikola Špirić zaključili su tokom sastanka da između dvije zemlje …


Niška televizija » Na upitnik LAF-a odgovorilo oko 200 od 530 niških funkcionera (VIDEO)\nNa upitnik LAF-a odgovorilo oko 200 od 530 niških funkcionera (VIDEO)\nObjavljeno 26.01.2015. 17:03\nOd 530 niška funkcionera njih oko 200 je popunilo na anketne upitnike Lokalnog antikorupcijskog foruma kojima se proverava broj i sadržaj njihovih funkcija, ovlašćenja i poslova, kao i vrednost zarada i imovine. Ipak, saglasnost da se ti podaci javno objave dalo je njih 85, a ovi podaci govore da veliki broj funkcionera u Nišu ne učestvuje u borbi protiv korupcije, kažu iz LAF-a.\nLokalni antikorupcijski forum poslao je upitnike na 530 adresa niških funkcionera. Ipak, manje od polovine njih je tražene informacije i prosledilo LAF-u, a bilo je i onih koji su nisu želeli da se ovi podaci i javno objave.\nMeđu onima koji nisu odgovorili na upitnike je i gradonačelnik, četiri od devet gradskih većnika, dva od pet predsednika Gradskih opština, sedam poslanika iz Niša, rektor Univerziteta i deset od 13 dekana fakulteta. Iz Biroa za društvena istraživanja iz Beograda smatraju da neotkrivanje podataka o fuknkciji, ovlašćenju, poslovima, visini zarade i imovini od strane ljudi na važnim funkcijama su loš rezultat, a da su funkcioneri propustili priliku da pokažu svoju odgovornost.\nIstraživanje se sprovodi u okviru projekta “Gradovi protiv kumulacije funkcija“ koji je počeo septembra prošle godine i predstavlja meru iz lokalnog plana za borbu protiv korupcije. Osim toga, biće i deo nacionalne strategije odnosno akcionog plana, kao i pilot za ostale gradove. Iz Laf-a kažu i da će rezultati istraživanja biti dostavljeni Skupštini Republike Srbije, vrhovima političkih stranaka i relevantnim institucijama.\nTokom protesta advokata u Srbiji odloženo više od 100.000 suđenja (VIDEO)


Parlament Crne Gore raspravlja o razrešenju predsednika Alekse Bečića – DnevniZurnal\nParlament Crne Gore raspravlja o razrešenju predsednika Alekse Bečića\nby admin 07/02/2022, 15:29 1.2k Views\nCrnogorski parlament danas na vanrednoj sednici raspravlja o predlogu za razrešenje predsednika Skupštine Alekse Bečića.\nPočetak sednice, koja je bila zakazana za 10 sati, kasnila je dva sata.\nNa početku sednice je usvojen dnevni red nakon glasanja prozivkom. Za usvajanje dnevnog reda, čija je jedina tačka smena predsednika Skupštine Crne Gore Alekse Bečića, glasala su 43 poslanika. Protiv je bilo 37.\nKako javlja reporterka Nova M, nepoznati su razlozi kašnjenja početka sednice.\nSednica protiče burno, poslanici DF-a traže odlaganje sednice, kako bi se pokušalo da dođe do dogovora unutar parlamentarne većine.\nMeđutim, kako javlja reporterka, činjenica da su poslanici Koalicije Crno na bijelo glasali da se usvoji dnevni red, ukazuje da će i podržati smenu Bečića.\nBečić je, pošto je na dnevnom redu njegova smena, ovlastio potpredsednicu Skupštine Branku Bošnjak da vodi sednicu.\nBečić: U miru ću prepustiti svoju funkciju\nBečić je kazao da kada se krenulo u razrešenje potpredsednika Vlade nije mu trebalo ni pet sekundi da glasa protiv, a ne pet dana.\nRekao je i da ako ga pitaju da li je za koaliciju sa DPS, ne treba ni pet sekundi, već odmah jasno i odlučno kaže “protiv”.\n“Aleksa Bečić može sve da dozvoli, ali nikad dve stvari. Da izda one koji su mu dali poverenje ili da se neko igra sa njegovim imenom”, kazao je Bečić.\nNaveo je da je politički apsurdno da nekom treba vreme da odgovori da li je spreman da ispoštuje izbornu volju 208.000 građana koji su glasali za promene.\n“Ako je nekom potrebno pet, deset minuta sat vremena…da se razabere, to razumem, ali neka druga igranja sa mojim imenom neću dozvoliti. Ovo je dokaz koliko je meni do funkcija stalo, a ne znam da li je tako sa onima koji su nas godinu i po dana ucenjivali i uslovljali, a mi smo ih bez reči podržavali bez funkcija u Vladi. Aleksa Bečić je odmah spreman na to da čuje da li ima podršku i u miru će da prepusti svoju funkciju”, rekao je Bečić.\nRadunović zatražio pauzu\nSlaven Radunović (DF) kazao je da Crna Gora na prekretnici i da od današnjeg dana zavisi u kojem pravcu će da krene.\n“Posebno je ugrožena izborna volja građana”, rekao je Radunović i poručio da teške riječi koje su izrečene prethodnih dana ne smije biti razlog da se ne razgovara.\nZatražio je pauzu i da se da prostora dijalogu “za koji ima prostora” i da se sednica nastavi u petak u 12 sati.\nMiodrag Lekić (Demos) podržao je zahtev DF.\nKonatar: I ja imam obavezu da branim svoj integritet\nMiloš Konatar (Crno na bijelo) rekao je da poštuje stav Bečića i veruje da je visoko moralan čovek koji je u svakom trenutku spreman da brani svoj integritet i dostojanstvo.\n“Ali i ja imam obavezu da branim svoj integretit i lično dostojanstvo, kao i Dritana Abazovića. Ovde je DF izneo stav da će glasati za smenu Dritana Abazovića ali niko ih od nas nije nazvao ni izdajnicima, ni korumpiranima. Nekoga nazivati izdajnikom, korumpiranim čovekom, švercerom kokaina, a onda reći nećemo glasati za smenu Abazovića sa DPS-om. Ja ne bih dozvolio ni jednog sekunda da sedi kao potpredsednik Vlade, ako mislim to o njemu. Ako tvrdite da je on to što jeste, a ne glasate za njegovu smenu, onda imate problem sa odgovornošuću”, rekao je Konatar.\nOn je poručio da podržava svaki mirni protest, ali je poručio da se ljudi ne pozivaju na blokade i nemire zbog bilo čije smene.\n“Mislim da mi, ako bude volje, i poslije današnjeg dana treba da razgovaramo”, dodao je.\nRekao je da on nije izdajnik, ni on ni njegove kolege, nema veze ni sa korupcijom ni organizovanim kriminalom.\n“Podnesite krivične prijave, dajte konkretne dokaze i ja neću biti više u politici… Ja sam za to da se sednica nastavi normalno”, poručio je Konatar.\nPredlog potpisalo 38 poslanika\nPredlog za razrešenje Bečića potpisalo je 38 poslanika Demokratske partije socijalista, Liberalne partije, Bošnjačke stranke, Socijaldemokrata, Socijaldemokratske partije i Albanske koalicije Jednoglasno.\nU obrazloženju se navodi da Skupština, za vreme Bečićevog mandata, nije bila mesto suštinskog političkog dijaloga, zbog čega nije ostvarila jednu od osnovnih funkcija da dovede do ubrzanja evropskog puta Crne Gore.\n„Dominantno zbog te činjenice, odnosno, neostvarivanja svrhe koju bi najviši zakonodavni i politički dom u državi trebalo da ima, svedoci smo nikad većih društvenih, političkih i socijalnih podela, koje prete da destabilizuju ukupan ambijent u državi i blokiraju ispunjavanje njenih osnovnih zadataka“, kaže se u obrazloženju.\nPodseća se da je negativan godišnji izveštaj Evropske komisije, u kome se navodi i da je sadašnji saziv Skupštine bez presedana u istoriji Crne Gore, najbolja ilustracija zbog čega je put države prema Evropskoj uniji zaustavljen.\n„Značajan doprinos takvom Izveštaju i dijagnozi stanja od naših evropskih partnera, dala je upravo Skupština pod rukovodstvom njenog aktuelnog predsjednika“, dodaje se u obrazloženju.\nVučić šalje nekonzistentne poruke, držaće se “trećeg puta” koliko može\nby admin 25/05/2022, 13:03\nNišlija uhapšen zbog otmice i svirepog postupanja prema tri žene u Francuskoj\nby admin 25/05/2022, 12:27\nSvekar i svekrva iz Smedereva maloletnu snaju tukli do smrti, sekli je nožem i gasili cigare po telu\nby admin 25/05/2022, 11:56\nPokušava da održi postojeći globalni sistem koji se ruši\nRoma i Fejenord u borbi za prvi trofej Lige konferencije – Sport\nNUNS pozvao nadležne da reše sve slučajeve pretnji Isidori Kovačević\nTesan trijumf, Kecmanović zakazao sudar sa Feliksom


Sportske.net - Anderson i Crvendakić saglasne, jedna reč ruši Španjolke\nAnderson i Crvendakić saglasne, jedna reč ruši Španjolke\nVeliki izazov za naše košarkašice.\nReprezentativka Srbije Ivon Anderson rekla je danas da njenu ekipu očekuje izazovna utakmica protiv Španije u četvrtfinalu Evropskog prvenstva za košarkašice.\n"Očekuje nas izazovan duel. Znamo da su utakmice protiv njih uvek veliki mečevi i, iako imaju nešto drugačiji tim, očekujem da će to biti ona ista stara velika ekipa. Mi moramo da se izdignemo, spremne da prihvatimo izazov i odigramo onako kako smo trenirale i pripremale se. Potreban nam je totalni fokus, o tome smo stalno pričale", rekla je Anderson za sajt Košarkaškog saveza.\nKošarkašice Srbije igraju u sredu od 21 sat u Valensiji protiv Španije, u četvrtfinalu Evropskog prvenstva.\n"Nije pitanje šta će one uraditi, već šta ćemo mi, a ako smo fokusirane na zadatke u odbrani i napadu, onda smo samouverene da možemo da dobijemo rezultat koji želimo. Na kraju, mislim da će sve zavisiti isključivo od nas", navela je Anderson.\nSrbija se posle sve tri pobede u Grupi B direktno plasirala u četvrtfinale, dok je Španija u osmini finala pobedila Crnu Goru. Srbija će prvi put u četvrtfinalu Evropskog prvenstva igrati protiv Španije, a reprezentativka Aleksandra Crvendakić očekuje dobru utakmicu.\n"Igramo protiv domaćina koji brani titulu prvaka Evrope, tako da treba da budemo maksimalno fokusirane na našu igru, pošto neće biti mesta za mnogo grešaka. Svakako da neće biti lako igrati utakmicu na kojoj će cela dvorana navijati za njih, ali, ako naš fokus bude na nivou i svaka igračica uradi ono što je potrebno da dobijemo utakmicu, neće biti problema. Imamo višu ekipu, višu petorku i mislim da će skok biti naša prednost", navela je ona.\nNa prethodnom Evropskom prvenstvu u Beogradu, kao i na Olimpijskim igrama u Rio de Žaneiru, Srbija i Španija su igrale u borbi za finale, a biće rivalke i u grupnoj fazi na Olimpijskom turniru u Tokiju.\n"Igramo za srpski fudbal!" - U Čukaričkom radno, Matijašević obradovao navijače\nSrpski sin među "zebrama", nadaju se "zlatnoj koki"\nPedri ušao u istoriju fudbala, poređenje sa Nejmarom je šokantno\nOvacije za Skolu i od protivnika, kraj za legendu Argentine\nJapanci ozbiljni, ali je Španija u finalu


U Trebinju otvorena izložba o Svetom Savi | Trebinje Danas\nU Trebinju otvorena izložba o Svetom Savi\n06.04.2019. u 18:31\nU okviru manifestacije „Dučićev dan“ u Muzeju Hercegovine večeras je otvorena multimedijalna izložba „Sveti Sava Srpski“, autora muzejskog savetnika dr Andreja Vujnovića iz Istorijskog muzeja u Beogradu.\nKao plod višegodišnjeg istraživačkog rada – izložba, prema riječima njenog autora, nastoji da, kroz arhivsku građu, kopije fresaka i ikona i fotografije ličnih predmeta i relikvija Svetog Save što potpunije približi javnosti njegov svetovni i duhovni put, kao i značaj njegove ličnosti za srpsku državu i Srpsku pravoslavnu crkvu, ali i cjelokupnu srpsku istoriju i kulturu.\nRad na sticanju autokefalnosti i autonomije Srpske pravoslavne crkve u Nikeji gde je postao i prvi srpski arhiepiskop, pregalaštvo na poboljšanju crkvene organizacije, državotvorni, državnički i diplomatski poslovi – kojima je izdejstvovao i međunarodno priznanje Srbije za kraljevinu, ali i nemjerljivi svestrani doprinosi na polju prosvetiteljstva, književnosti i ktitorstva – Svetog Savu učinili su najznačajnijom ličnošću u istoriji srpskog naroda.\nVujnović ističe da je izložba o Svetom Savi bila muzeološki veoma zahtjevna za realizaciju zato što je predmeta vezanih za njegov život, a koji ulaze u kategoriju muzejske građe, relativno malo.\n„Ovdje se pokušalo sa onim s čim se raspolagalo – da sa predmetima sa kojima je Sava bio u kontaktu a nisu baš muzeološkog karaktera napravimo i dočaramo ambijent u kojem je on živio i stvarao i ukažemo na značaj njegovog djela“, istakao je autor dodajući da je njegova intencija kao istraživača bila i da osvijetli stvarni Savin lik, u njegovoj humanoj i hrišćanskoj dimenziji, a čiju su sliku u proteklim vijekovima iskrivili nanosi narodnih predanja o ovom svetitelju.\nIzložbu je otvorio gradonačelnik Trebinja Mirko Ćurićpodsjetivši da se ovaj multimedijalni, potpuno savremen i moderan povratak Svetog Save svojoj očevini dešava upravo u godini u kojoj obilježavamo 800-tu godišinjicu Zahumsko-hercegovačke eparhije.\n„Da za svoga života svetitelj ništa drugo nije učinio, nego nam omogućio da u Hercegovini znak krsta uklešemo na vladičansku stolicu, bilo bi dovoljno i za pomen i za spomen“, poručio je Ćurić, dodajući da izložba sublimira jednu dugu kulturnu, crkvenu i državnu nit koja je bila često mršena i ponekad prekidana – ali koja je uprkos tome stigla i do naših dana a bez koje bi još više bili izloženi i rizicima i lutanjima.\n„Učvrstivši temelje naše škole, crkve i države, Sveti Sava napravio je korak od devet milja, korak nebeski dug, korak koji nije odmjeren prema čovjeku, nego prema biću koje se uzdiglo i svojom čistom dušom i pregalačkom rukom sve nas primaklo i pozbilo oko našeg stvoritelja“, poručio je gradonačelnik Ćurić.


Kako je jedan čovek uspio da stvori milion radnih mjesta? – Kakanj-X\nNa 2 lis, 2020\nKompanija “Amazon” je znatno napredovala tokom Covid-19 krize, jer je karantin podstakao online prodaju i kupovinu.\nAmazon, gigant za e-trgovinu, jedan je od “profitera” tokom aktuelne Covid-19 krize. Ipak, njegov osnivač Jeff Bezos je više puta ponovio da nije zloupotrijebio ovu situaciju, već je sama priroda krize pospješila online kupovinu i samim tim potražnju za uslugama Amazona.\nIako se radnici Amazona već dugo bune, jer zarađuju samo 15 dolara na sat, a kako kažu – rade naporno, pa su u više navrata postavljali i giljotine ispred Bezosove kuće u Washingtonu, on je stava da je, ipak, uspio da pomogne mnogim ljudima koji su tokom krize ostali bez posla i da to treba cijeniti.\nSada analiziramo kako se kroz godine uvećavao broj radnika u najvećoj prodavnici za online trgovinu. Kada se osvrnemo pet godina unazad, stvari stoje ovako: u 2016. Amazon je imao 341.400 zaposlenih, što je rast od skoro 48 posto u odnosu na 2015. Dalje, rast koji se desio između 2016. i 2017. iznosi čak 65,7%.\nTada je Amazon imao 566.000 radnika, a godinu dana kasnije (2018) bilo ih je 647.500, dakle, tu je primetan skok za 14,4 posto.\nU periodu između 2018. i 2019. broj radnika je dostigao 798.000 (rast od oko 23 posto), da bi kompanija Amazon, prema podacima iz jula ove godine, sada brojala čak milion radnika.\nAmazonJeff Bezosonline kupovina\nAmazon otvara više hiljada radnih mjesta u Evropi


Britanski tabloid Helou (Hello) izvinio se američkom glumcu Džordžu Kluniju zbog objavljivanja intervjua za koji je glumac rekao da je „potpuno izmišljen“.\nCitati iz tog članka u kome američka zvezda navodno govori o svom braku sa britanskom advokatkinjom za ljudska prava Amal Kluni preuzele su i druge svetske publikacije.\nKluni je medjutim naveo u saopštenju da nije dao intervju časopisu Helou i da su citati pripisani njemu netačni. „Imati potpuno izmišljen navodni ekskluzivni intervju je nešto novo i vrlo je uznemirujući trend“, napisao je glumac. Časopis je naveo da su oni kupili taj intervju u dobroj veri od agencije Fejmos (Famous). U saopštenju objavljenom juče časopis se „bezrezervno izvinio gospodinu Kluniju i njegovoj supruzi Amal za bilo kakvo uznemirenje koje je taj članak mogao da im nanese“.


Sara Jovanović emotivnim rečima oprostila se od teče Boška - PRess Serbia | PR PRess team\nPop zvezda Sara Jovanović podelila je sa fanovima tužnu vest. Naime, pevačica se oglasila putem svog Instagram profila i saopštila da se dogodio smrtni slučaj u porodici.\nMlada umetnica je na storiju pomenute platforme otkrila da je njen teča Boško izgubio bitku sa leukemijom, a od njega se oprostila zajedničkom fotografijom i potresnim rečima:\n– Uvek ću te voleti.\nSara je takođe poručila da bi svi trebali da cene dane provedene sa bližnjima, jer niko ne zna šta život može da donese.\nTagovioproštaj pevacica sara jovanovic Teča\nSeka Aleksić sa sinom Jakovom i suprugom Veljkom šarala uskršnja jaja


Sagmajster rejsing tim brani titulu u Horgošu - PLUMRACE\nBranko Antić žestoko po blatu\n11. 05. 2012. Comments (0) Views: 538 Motociklizam, Motokros\nSagmajster rejsing tim brani titulu u Horgošu\nNe tako davno 2007. godine Gabor Sagmajster na stazi Horgoš nedaleko od rodne Subotice, vršio je pripreme za učestvovanje na Dakar reliju. Ovog vikenda pomenuta staza biće domaćin druge trke Otvorenog šampionata Srbije u moto krosu, na kojoj se na osnovu prijava očekuje blizu 100 takmičara u svim klasama. Šest članova Sagmajster rejsing tima ima obavezu da osvoji što više bodova kako bi odbranili šampionsku titulu u konkurenciji klubova.\n– Mnogi ne žele da priznaju, ali Dakar je barem na teritoriji Vojvodine učinio, da veliki broj mladih počne da vozi moto kros. U prilog tvrdnji govori skoro 100 poslatih prijava za trku na Horgošu, na stazi gde sam se pre šest godina pripremao za svoj prvi Dakar. To je sada slobodno mogu reći istorija, a realnost je da moto kros polako ali sigurno ide uzlaznom putanjom – rekao je Gabor Sagmajster kapiten tima i jedini predstavnik Srbije na dva točka na Dakar reliju.\nPored domaćih takmičara organizator na nedeljnoj trci očekuje veliki broj krosera iz zemalja u okruženju, što govori u prilog činjenici da je staza dobra, ali i konkurencija. Ozbiljnim timovima svaki vikenda je dragocen kada mogu da voze u odličnim uslovima i sa kvalitetnim rivalima.\n– Staza u Horgošu za predstojeću trku odlično je pripremljena, a u slučaju velike vrućine, iskopan je bunara iz kojeg će se pomoću pumpi prskati staza, kako ne bi bilo prašine. Kada je taj uslov zadovoljen takmičare iz susednih zemalja interesuje i kakva je konkurencija. U ovom slučaju odlična, jer ne bi jedno desetak takmičara iz Mađarske koji se voze na evropskom nivou poslalo prijave. Raduje činjenica da će u klasi hepening biti više od 40 takmičara, što opet govori negde o uticaju Dakara i potrebi malo starijih momaka da se takmiče, ali bez nekih velikih obaveza da po svaku cenu pobede. Sagmajster tim je spreman u potpunosti svih pet momaka imaju nove mašine, samo ću ja „jahati” prošlogodišnji motor, ali meni to ne smeta, važno je da mi ostvarimo što bolje plasmane u nameri da odbranimo titulu u konkurenciji klubova – završio je Sagmajster.\n» Motociklizam, Motokros » Sagmajster rejsing tim brani titulu u Horgošu\nUz motorno ulje besplatna tečnost za pranje vetrobrana\n6. 01. 2015.\nMiljević u pežou do Zagreba


Banja Đula, Đula Mađarska wellness spa • Wellness centar\nBanja Đula, Đula\nPočetna » Portfolios » Banja Đula, Đula\nBanja Đula, Đula ima ukupno 20 otvorenih i zatvorenih bazena, velikih vodenih površina, sa novim velikim aqua parkom. Poseduje sadržajan sauna park, sa većim brojem sauna, na otvorenom i zatvorenom delu.\nPored relaksirajućeg i zdravstvenog efekta izgrađenog wellness & spa sadržaja, lekovita voda je blagotvorna za lečenje ekcema, parkinsonove bolesti, degenerativnih promena zglobova i njihovih hroničnih upala. U neposrednoj blizini centra, nalazi se obilje smeštajnih kapaciteta.\nĐula je veoma poznata tradicionalna banja i kupalište, koja se nalazi u blizini sa Rumunskom granicom.\n(Sadržaj : bazen za pilvanje 50m, relaksirajuće vodene sadržaje, lekovita termalna voda, finske saune, infrared saune, parna kupatila, bio saune, aroma saune, tepidarujum, hidromasaže, kneipp, terapijske usluge, aqua park, sadržaji za decu, masaže).\nBanja Đula, Đula\t- http://www.varfurdo.hu\nAqua parkAroma saunaBazen za plivanje 50 m (olimpijski)Bio saunaFinska saunaHidro masažeInfrared saunaKneippLekovita termalna banjska vodaParno kupatiloRadi tokom cele godineTepidarijum (tople ležaljke)Terapijske uslugeTermalna voda\nNovi Sad: 254km\nRadno vreme: Svaki dan 10-19 h, Noćno kupanje subotom 20-24 h,\nCena (celokupan sadržaj): 3300 ft


Amnesty International /Vlast BiH ne treba da se igraju životima migranata / Radio Sarajevo\nFoto: Dž. K. / Radiosarajevo.ba/Migranti u BiH\n01. 10. 2020. u 16:20:00 Fena\nAmnesty International (AI) sa sjedištem u Londonu u pisanom saopćenju za medije komentira prisilno uklanjanje stotina migranata i azilanata u Bosni i Hercegovini iz službenog centra za smještaj, koji je gotovo 400 ljudi ostavio bez skloništa i osnovnih uslova za život.\nU saopćenju se ocjenjuje da zvuči nevjerovatno da se sada stotine migranata nalazi na ulicama i u šumama tražeći sklonište, dok potpuno opremljeni centar je prazan.\n"Kako dolaze hladniji dani, vlasti bi trebale poduzeti korake kako bi izbjeglicama i migrantima omogućile sklonište za vrijeme zime, umjesto da se igraju njihovim životima. To ne samo da je nehumano, već može imati katastrofalne posljedice", izjavila je Jelena Sesar, istraživačica AI-ja za Balkan.\nNavodi da Evropska komisija (EC) mora sarađivati s vlastima u Bosni i Hercegovini kako bi hitno pronašla rješenje za smještaj i pružanje humanitarne pomoći ljudima koji su se zatekli tu bez igdje išta. Evropski čelnici ne mogu tvrditi da se neće ponoviti slučaj kampa Moria, dok istovremeno zanemaruju nevolju očajnih ljudi koji spavaju pod otvorenim nebom bez vode, hrane i medicinske podrške na pragu EU-a.\nAI podsjeća da je Specijalna jedinica policije u BiH ispraznila kamp Bira kasno u srijedu i autobusima prevezla migrante na periferiju Unsko-sanskog kantona, ostavljajući ih tamo da se sami snalaze.\nDok su neki ljudi uspjeli pronaći smještaj u prihvatnom centru Lipa, koji je već pretrpanog kapaciteta i neadekvatnom objektu u blizini, drugi su se morali suočiti s niskim temperaturama na otvorenom. Na tom području već ima blizu 3.000 migranata i tražitelja azila koji spavaju na otvorenom, navodi AI.\nOko 10.000 migranata i tražitelja azila trenutno boravi u Bosni i Hercegovini, velika većina u Unsko-sanskom kantonu. Iako je većina smještena u centrima kojima upravlja UN, oko 3.000 njih je prisiljeno spavati vani u napuštenim zgradama ili čak na ulicama.\nU septembru su vlasti naredile zatvaranje dva velika kampa kojima upravlja Međunarodna organizacija za migracije (IOM) i donijele su opsežne mjere koje su uključivale potpunu zabranu novih dolazaka u kanton.\nUz to, migrantima i tražiteljima azila zabranjeno je korištenje javnog prijevoza i taksija, zabranjeno im je i okupljanje na javnim mjestima i sada im je zabranjeno iznajmiti i privatni smještaj, navodi AI u današnjem saopćenju.\nTagovi: migranti Amnesty International smještaj USK


BAJDENOVA KOCKA U SIRIJI: Predsednik SAD je za smirivanje stanja na Bliskom istoku, a evo koliko može da uradi bez Rusa (VIDEO)\nFoto: EPA/SANA, Profimedia/ Angela Weiss/ AF\n28.01.2021. 11:18h 28.01.2021. 11:26h\nDamask je 20. januara poslao svoju prvu poruku novoizabranom američkom predsedniku Džou Bajdenu. Obraćajući se virtuelnoj sednici Saveta bezbednosti UN, stalni predstavnik Sirije pri Ujedinjenim nacijama Bašar al-Džafari pozvao je Belu kuću da "zaustavi činove agresije i okupacije", povuče američke trupe iz regiona i zaustavi svaki pokušaj "pretnje sirijskim državama suverenitet, jedinstvo i teritorijalni integritet ".\nDa bi se procenio trenutni odnos snaga u Sirijskoj Arapskoj Republici, neophodno je pogledati gde se nalazi svaki glavni igrač, prema Gasanu Kadiju, bliskoistočnom stručnjaku i političkom analitičaru sirijskog porekla. Osvrćući se na sirijsku vladu, Rusiju, Iran, Tursku i američku koaliciju, on kaže:\n"Što se tiče vojnih snaga, po mom mišljenju nema sumnje da su Damask i Rusija u prednosti sada i u doglednoj budućnosti.\nZvanični spoljnopolitički program nove administracije ne predviđa povlačenje američkih trupa iz regiona u bliskoj budućnosti. Naprotiv, obećava da će:\n- "ponovo se obavezati da će ostati na terenu sa civilnim društvom i prodemokratskim partnerima";\n- "osigurati da Sjedinjene Države vode globalnu koaliciju u porazu ISIS-a i iskoristiti ono što Sjedinjene Države imaju u regionu da pomogne u oblikovanju političkog rešenja tako da više Sirijaca ima glas";\n- "pritisnuti sve aktere da slede politička rešenja", kao i "ponovo angažovati Sjedinjene Države da vode u humanitarnim pitanjima".\nUoči Bajdenove inauguracije, američki konvoj od 60 vozila, uključujući kamione natovarene oružjem, ušao je iz siračke provincije Hasakah u sirijsku provinciju, izvestio je Sirija Tajms 13. januara pozivajući se na lokalne izvore u gradu Al-Svedeieh.\nČak i ako Bajden stavi više čizama na sirijsko tlo, neće doći do značajnih promena u odnosu snaga, kaže Kadi, koji veruje da će Vašington morati da se ponovo uključi u dijalog sa Rusijom i Turskom da bi nastavio svoj bliskoistočni program. Petogodišnje operacije Moskve u Siriji, kao i partnerstvo sa Ankarom i Teheranom, značajno su promenile status kuo regiona od početka desetogodišnjeg rata, rekao je on.\nMeđutim, ako administracija Bajdena uspe da poboljša odnose sa Turskom i svađe sa Moskvom i Ankarom, to će promeniti situaciju na terenu, smatra Kadi.\n"Mekši američki stav prema Turskoj značio bi turskog predsednika Erdogana da ga Amerika podržava protiv Kurda, a Erdogan je i ranije Trampu i Obami jasno stavljao do znanja da ste ili na njegovoj strani ili sa Kurdima", primećuje politički analitičar.\nPrema ovom scenariju, Ankara bi takođe očekivala da će Vašington ukinuti decembarske sankcije zbog turske nabavke sistema protivraketne odbrane S-400 ruske proizvodnje, kao i povratak Turske, između ostalog, u program Lokid Martin F-35. Međutim, izgleda da to nije slučaj, jer je Entoni Blinken - bivši visoki Obamin zvaničnik i Bajdenov novi državni sekretar - 19. januara rekao senatskom Odboru za spoljne odnose da će novi kabinet zadržati ograničenja za Tursku i nije isključio širi se u budućnosti. Slično tome, administracija Bajdena verovatno neće povući podršku sirijskim Demokratskim snagama (SDF) kojima dominiraju Kurdi, s obzirom na to da je Blinken odavno glasan zagovornik naoružavanja kurdskih milicija.\nPostoje i drugi znakovi da bi američko-turske tenzije mogle dalje eskalirati pod novom upravom. U januaru 2020. godine, Bajden je Erdogana nazvao "autokratom" i predložio da Sjedinjene Države mogu podržati turske lidere opozicije "kako bi mogli preuzeti Erdoganove pobede". "Ne pucam, već u izbornom procesu", precizirao je tadašnji predsednički kandidat. Turska je naknadno ovu opasku proglasila "intervencionističkom".\nBajdenov plan da se vrati iranskom nuklearnom sporazumu, međutim, mogao bi imati pozitivan uticaj na situaciju u Siriji, prema Kadiju.\n"Ako Biden ublaži tenzije s Iranom, to bi moglo imati pozitivan efekat na njegov odnos i sa Rusijom i sa Sirijom i možda ublažiti sankcije", sugeriše stručnjak za Bliski istok. "S druge strane, ovo će uznemiriti Izrael i eventualno Tursku ako Iran ne bude spreman da uzvrati povlačenjem iz sirijskih poslova, a takođe ako Bajden istovremeno ne postigne dogovor sa Erdoganom, koji će ovo smiriti.\nTeheran poziva Belu kuću da obnovi Zajednički sveobuhvatni plan akcije za 2015. godinu (JCPOA). Prema iranskom ministru spoljnih poslova Muhamedu Džavad Zarifu, Vašington "može započeti uklanjanjem svih sankcija uvedenih od trenutka kada je Tramp stupio na dužnost i nastojati da se ponovo pridruži i pridržava nuklearnog sporazuma iz 2015. godine, a da ne menja mukotrpno dogovorene uslove".\nSa svoje strane, administracija Bajdena je jasno stavila do znanja da su Sjedinjene Države "daleko" od oživljavanja sporazuma i da će mu prethoditi konsultacije sa Izraelom i zalivskim monarhijama. Pored toga, Vašington planira da uključi iranski balistički program u predstojeće razgovore, čemu se Teheran oštro protivi.\nIslamska Republika je postepeno suspendovala poštovanje ograničenja nuklearnog sporazuma kao odgovor na jednostrano povlačenje Donalda Trampa iz sporazuma u maju 2018. godine.\nKada su u pitanju drugi regionalni igrači, uključujući Izrael i države Zaliva, Kadi ne vidi da će u bliskoj budućnosti udvostručiti pritisak na Damask. Iako jevrejska država nastavlja da napada navodne iranske vojne položaje u regionu, politički analitičar ne isključuje neku vrstu mirovnog sporazuma između Damaska i Izraela, slično Abrahamovom sporazumu, u dalekoj budućnosti.\n"Realno, Sirija se već odavno udaljila od koncepata" punog oslobađanja Palestine "i" iskorenjivanja Izraela ", rekao je politički analitičar, sugerišući povratak okupiranih Golanskih visoravni u Siriju i povratak Zapadne obale. "U septembru 2020. godine stariji sirijski državnik Mehdi Dakl-Alah jasno je rekao da je mirovni sporazum između Sirije i Izraela bliži nego što iko misli", primećuje Kadi.\nKada je reč o arapskim državama Perzijskog zaliva, politički analitičar sugeriše da bi se potencijalno mogle pridružiti naporima za obnovu Damaska. Međutim, prema njegovom mišljenju, mnoge stvari su na pragu pojave spoljnopolitičkih operativaca iz Obaminog doba.\nMeđutim, on veruje da će Rusija i dalje igrati ulogu moćnog brokera koji će sprečiti region da sklizne u haos.\n"Otkad su ruske trupe ušle u Siriju, rekao sam da je predsednik Putin imao na umu sveobuhvatan mirovni plan koji dovodi sve strane za pregovarački sto; i to zato što je Rusija jedina velika sila koja ima relativno dobre odnose sa svim umešanim stranama ", zaključio je Kadi.\nSTRAVIČAN TERORISTIČKI NAPAD U SIRIJI: Napadnut autobus, poginulo najmanje 28 ljudi (UZNEMIRUJUĆE)\nNAPAD KOD RUSKE BAZE U SIRIJI: Automobil bomba eksplodirao, grupa Hura al Din povezana sa Al Kaidom preuzela odgovornost!\nSirijaSADRusijaIzraelIranDžo BajdenBašar al Al-AsadTurskanuklearni sporazum sa Iranom


Građani da ne nasjedaju na neistinite objave na društvenim mrežama - Glas Srpske\nSrna 01.04.2020 14:19\nPALE - Iz opštine Pale pozivaju građane da ne nasjedaju na neistinite, uzbunjujuće poruke koje su se pojavile na društvenim mrežama o broju zaraženih virusom korona na području ove opštine, kojim se širi panika među stanovništvom, saopšteno je na zvaničnom sajtu opštine.\nU objavama na društvenim mrežama piše da su na Palama 23 lica pozitivna na virus korona, što iz Opštinskog štaba za vanredne situacije demantuju ove navode, te podsjećaju da se zvanične informacije nalaze na internet stranici opštine Pale - http://www.pale.rs.ba/.\n“Širenje ovakvih i sličnih dezinformacija koje izazivaju i šire paniku među stanovništvom zakonski je strogo kažnjivo. Apelujemo da građani vjeruju samo zvaničnim izvorima informacija u vezi sa epidemiološkom situacijom na području Pala”, navodi se u saopštenju.\nŠtab za vanredne situacije opštine Pale jutros je objavio zvanično saopštenje u kojem se navodi da su na Palama evidentirana dva slučaja zaraze virusom korona, kao i da se sprovode sve propisane procedure zdravstvenog nadzora, uključujući i testiranja osoba koje su bile u najbližem kontaktu sa zaraženima.\nNa području opštine Pale pod zdravstvenim nadzorom trenutno se nalaze 93 osobe i to je za sedam lica više nego juče.\nU ovaj broj ulazi i 11 vozača iz međunarodnog transporta, čiji je nadzor drugačiji od onog koji redovno i svakodnevno sprovodi Komunalna policija


La Liga - Beznačajni "Madrilenjo", Barsa rotira i beži, "dan D" u borbi za opstanak (NAJAVA) - Sportske.net\nLa Liga - Beznačajni "Madrilenjo", Barsa rotira i beži, "dan D" u borbi za opstanak (NAJAVA)\nVečeras startuje 31. kolo La Lige.\nPosle utakmica u Evropi, nastavak takmičenja u La Ligi neće biti toliko zanimljivo, pre svega, pošto su se madridski timovi pomirili sa činjenicom da titula ponovo ide u Kataloniju.\nBarselona između dva duela sa Romom, dočekuje Leganes, i to će biti idealna prilika da Ernesto Valverde odmori nekoliko prvotimaca. Pre svih, sigurno je da će Serhio Buskets biti na tribinama, a najverovatnije i jedan od standardnih štopera, Inijesta, Rakitić i Mesi ili Suarez.\nJedno je sigurno, Filipe Kutinjo nastavlja da igra samo u granicama Španije, jer nema pravo u Evropi, kao i Osman Dembele koji je preskočio Romu zbog taktičkih zamisli. Za Valverdea bi bilo pametno da odmori i Mesija, koji i dalje oseća nelagodnost u mišiću.\nU derbiju kola sastaju se Real i Atletiko u moglo bi se reći prvom "Madrilenju" koji nema poseban rezultatski značaj u poslednjih nekoliko godina.\nIstina, stvar je prestiža ko će biti drugi, a ko treći, ali su i Realu i Atletiku sada važnija Evropa. Real da spasi sezonu, a Atletiko da osvoji Ligu Evrope pošto se obrukao u Ligi šampiona.\nTakođe, i ovde se očekuje da treneri rotiraju, pre svih Zidan, iako je dvomeč sa Juventusom praktično rešen.\nMeđutim, ukoliko Real pobedi, izvesno je da će Zidanov tim približiti Barsu titulu taman toliko da u "El klasiku", početkom maja bude čuveni "špalir", odnosno pozdrav šampiona.\nBiće zanimljivo videti kako će treneri izaći na teren i kako će završiti ovaj meč iz svih navedenih razloga.\nValensija iz senke prati dešavanja, dočekuje Espanjol i to joj je prava šansa da veže petu pobedu i umeša se u trku za drugo i treće mesto.\nBorba za Ligu Evrope će takođe biti zanimljiv, jer su u igri Viljareal, Betis, Sevilja i Đirona, između kojih je svega samo tri minuta.\nViljareal dočekuje Atletik Bilbao, Betis Eibar, Sevilja gostuje Selti, a Đirona Real Sosijedadu.\nBorba za opstanak još nije završena, ali Deportivo večeras hvata poslednji voz, na svom terenu protiv otpisane Malage. Takođe, istovremeno se sastaju i Levante i Las Palmas, pa su ovo dueli četiri poslednjeplasirane ekipe posle kojih će se sve znati.\nDeportivo - Malaga 21.00\nAlaves - Hetafe 13.00\nBetis - Eibar 18.30\nLevante - Las Palmas 12.00\nReal Madrid - Atletiko Madrid - 16.15\nReal Sosijedad - Đirona 18.30\nValensija - Espanjol 20.45\nViljareal - Atletik Bilbao 21.00\nRonaldo ce igrati od pocetka dok ce Varan verovatno dobiti odmor...stoperski tandem Ramos Valjeho\nHendikep na real :D\nI Valjeho će vjerovatno protiv Juventusa biti u startnoj postavi, iskoristio je svaku šansu dosad, mislim da zaslužuje veću minutažu.


Oksford zaustavio testiranje vakcine protiv kovida-19 na deci - Kineski Radio Internacional\nOksford zaustavio testiranje vakcine protiv kovida-19 na deci\n2021-04-07 16:36:41 | CRI\nUniverzitet u Oksfordu saopštio je juče da je zaustavio malo ispitivanje u Velikoj Britaniji u kom je na deci i tinejdžerima testirana vakcina protiv kovida-19 koju je razvio sa AstraZenekom. Do pauziranja je došlo, jer se čeka više podataka o retkim problemima sa zgrušavanjem krvi kod odraslih koji su primili ovu vakcinu.\nPrekid ispitivanja je najnoviji udarac za ovu vakcinu, nakon što je nekoliko zemalja već ograničilo njenu upotrebu zbog stvaranja krvnih ugrušaka kod manjeg broja pacijenata koji su primili tu vakcinu.\nU pedijatrijskom ispitivanju nije bilo zabrinutosti za bezbednost, saopštio je Univerzitet Okford, dodajući da će sačekati smernice britanskog nadzornog tela pre daljih koraka.\nUniverzitet je u februaru najavio testiranje u Velikoj Britaniji na 300 dobrovoljaca starosti od 6 do 17 godina.\nEvropska agencija za lekove (EMA) trenutno ispituje izveštaje o izuzetno retkoj pojavi krvnih ugrušaka u mozgu, poznatom kao cerebralna tromboza, do kojih je došlo u nekoliko slučajeva kod osoba koje su primile vakcinu AstraZeneka.


Konferencija Evropskog fonda za Jugoistočnu Evropu okupila međunarodne investitore u cilju podrške malim preduzećima u Jugoistočnoj Evropi – Bankar.rs\nHome/BANKE/Konferencija Evropskog fonda za Jugoistočnu Evropu okupila međunarodne investitore u cilju podrške malim preduzećima u Jugoistočnoj Evropi\nBANKEDOMAĆE BANKEKOMPANIJESLIDERSVE VESTI\nKonferencija vodećeg razvojnog investicionog fonda imala je za cilj da pruži podstrek ekonomskom rastu kroz podsticanje preduzetništva\nDonatori, investitori i predstavnici finansijskih institucija su razmenili iskustva o ograničenjima i najboljim praksama u finansiranju mikro i malih preduzeća\nBeograd, 19. septembar 2019. – Blizu 300 predstavnika međunarodnih i regionalnih finansijskih institucija, investitora, centralnih banaka i najvećih evropskih donatora okupilo se danas u Beogradu na konferenciji Evropskog fonda za Jugoistočnu Evropu (European Fund for Southeast Europe – EFSE). Ovogodišnja EFSE konferencija, pod sloganom “Podsticanje preduzetništva”, bila je posvećena poboljšanjima i inovacijama koje finansijski sektor može da primeni kako bi omogućio veći pristup finansiranju mikro i malim preduzećima.\nKao vodeći razvojni investicioni fond, osnovan 2005. godine, Evropski fond za Jugoistočnu Evropu (European Fund for Southeast Europe – EFSE) ima za cilj da podrži ekonomski razvoj i prosperitet u Jugoistočnoj Evropi, odnosno Turskoj, Ukrajini, Belorusiji, Rumuniji, Bugarskoj, Moldaviji i zemljama Kavkaza, investirajući u mikro i mala preduzeća, kao i u poboljšanje životnih uslova domaćinstava. Imajući u vidu da je pristup finansijskim uslugama ključan za razvoj ovog segmenta, Evropski fond za Jugoistočnu Evropu fokus stavlja na pomaganje lokalnim finansijskim institucijama kako bi se osiguralo odgovarajuće i održivo finansiranje ovoj ciljnoj grupi. Osim investicionih aktivnosti koje sprovodi kroz saradnju sa lokalnim partnerima, EFSE podržava preduzetnike i finansijske institucije kroz Centar za tehničku pomoć putem projekata tehničke podrške, savetovanja i obuka.\nZa više informacija o Evropskom fondu za Jugoistočnu Evropu posetite: https://www.efse.lu/Za više informacija o Finance in Motion, posetite: https://www.finance-in-motion.com\nEvropski fond za jugoistočnu Evropu (EFSE)\nZbog ovih pet razloga bogataši štede svoj novac u švajcarskim bankama


Najuspešnijim mladim matematičarima uručena priznanja u Centru za stručno usavršavanje u obrazovanju - Televizija Leskovac\nDRUŠTVO OBRAZOVANJE PANORAMA VESTI\nNajuspešnijim mladim matematičarima uručena priznanja u Centru za stručno usavršavanje u obrazovanju\nU prostorijama Centra za stručno usavršavanje u obrazovanju održana je svečana podela pohvala i diploma učenicima koji su ove godine ostvarili zapažene rezultate na opštinskom i okružnom takmičenju iz matematike. Šestoro najuspešnijih plasiralo se na državno takmičenje, koje će sledeće nedelje biti održano u Kraljevu.\nNa opštinskom takmičenju iz matematike učestvovalo je 380, a na okružnom 180 đaka.\nMeđu onima koji su osvojili prvo mesto na okružnom takmičenju su Elena Bjeletić, učenica osmog razreda Osnovne škole“Josif Kostić“ u Leskovcu, kao i učenik sedmog razreda Osnovne škole „Svetozar Marković“ Petar Minić.\nPetar Minić, učenik OŠ „Svetozar Marković“\nKako su nam kazali, ljubav prema matematici neguju od malih nogu, a i ranijih godina su osvajali nagrade na takmičenjima iz ovog predmeta.\nElena Bjeletić, učenica OŠ „Josif Kostić“\n–Veoma sam zadovoljna rezultatom i nadam se da ću sledeće nedelje ostvariti uspeh na državnom takmičenju- ističe Elena Bjeletić.\nNagrađen je i Ilija Ristić, učenik osmog razreda Osnovne škole“Vuk Karadžić“, koji je osvojio prvu nagradu na okružnom takmičenju, zahvaljujući čemu će ove godine prvi put učestvovati na republičkom.\nIlija Ristić, učenik OŠ „Vuk Karadžić“\n-Osvojio sam drugo mesto na okružnom. Očekivanja za državno su mi odlična, nadam se da ću ostvariti uspeh– istakao je u izjavi za našu televiziju.\nUručene su i zahvalnice predsedniku Aktiva osnovnih škola u Leskovcu Dejanu Cakiću i direktorima škola koje su bile domaćini ovogodišnjih takmičenja.\nTags: Centar za stručno usavršavanje u obrazovanju, Okružno takmičenje iz matematike\nPanorama, petak 6. maj 2022.\nPanorama, subota 7. maj 2022.


RTCG - Radio Televizija Crne Gore - Nacionalni javni servis :: Politika :: Odnosi CG i Kosova za primjer\nDARMANOVIĆ - DURMIŠI 18. 01. 2017. 20:33 >> 20:10 8\nDARMANOVIĆ - DURMIŠI\nOdnosi CG i Kosova za primjer\nOdnosi Crne Gore i Kosova predstavljaju primjer dobrosusjedstva i prijateljstva, naglasio je ministar vanjskih poslova Srđan Darm,anović koji je, u nastupnu posjetu primio kosovskog ambasadora u našoj zemlji Skendera Durmišija. Darmanović je ocijenio da zajednički spoljnopolitički ciljevi kojima težimo, te regionalni kontekst koji dijelimo, upućuju dvije države na intenzivniju saradnju u oblasti evropskih integracija.\nAmbasador Durmiši čestitao je Darmanoviću stupanje na dužnost i izrazio uvjerenje da će dosadašnji odlični i prijateljski međudržavni odnosi dalje jačati u svim oblastima.\n"Konstatovao je da će intenziviranje saradnje u oblastima od obostranog interesa i jačanje ugovorne baze između dvije države i dalje biti u fokusu bilateralnih odnosa", navodi se u saopštenju.\nDurmiši je pozdravio značajan progres koji je Crna Gora ostvarila na evropskom i evroatlantskom putu, i ocijenio da su za Kosovo dragocjena crnogorska iskustva u integracionom procesu.\n"Iskazana je obostrana spremnost za nastavak saradnje i produbljivanje dijaloga na svim nivoima, u cilju daljeg jačanja veza i prijateljstva dvije države", zaključuje se u saopštenju.\nDarmanović - Močnik: Dobri temelji za dalje unaprjeđenje međudržavne saradnje\nDarmanović je danas razgovarao i sa ambasadorom Slovenije u Crnoj Gori Mitjom Močnikom.\nŠef crnogorske diplomatije izrazio je zadovoljstvo odličnim odnosima dvije države što, kako je kazao, potvrđuju brojni kontakti na najvišem nivou.\nZahvalio je na pomoći koju Slovenija pruža Crnoj Gori u kontekstu evroatlantskih integracija, podsjetivši na činjenicu da je Slovenija bila kontakt država NATO-a za Crnu Goru i da je druga država koja je ratifikovala Pristupni protokol.\n"Darmanović je iskazao očekivanje da će, u predstojećem periodu, privredna saradnja biti dodatno osnažena novim zajedničkim projektima", saopštili su iz MVP-a.\nAmbasador Močnik je pohvalio napredak Crne Gore na planu evropske i evroatlantske integracije i ponovio spremnost Slovenije da nastavi da pruža političku i ekspertsku pomoć na našem integracionom putu. Ocijenio je da su postavljeni dobri temelji za dalje unaprjeđenje međudržavne saradnje.\nSagovornici su razmijenili mišljenja i o situaciji u Regionu.\nSrđan Darmanović Crna Gora - Slovenija Crna Gora - Kosovo Mitja Močnik Skender Durmiši\nNećemo dozvoliti miješanje Srbije\n22. 05. 2020. 24\nNećemo dozvoliti da se Srbija miješa u unutrašnje stvari CG\n21. 05. 2020. 12\nEU najjača kada djeluje ujedinjeno\n19. 05. 2020. 3\n11:58 Marković odgovara na pitanja poslanika\n11:36 Nemam sumnju da se radi o političkoj odluci


Subota, 17/10/2020 - 13:27\nMnogi koji mogu da koriste avio prevoz su zabrinuti da li je moguće, odnosno koliki je rizik da se u toku boravka u avionu putnik inficira virusom Covid 19 (virusom Korona).\nZbog smanjenog obima posla naročito zbog Kovida, avio kompanije i njihova asocijacija (IATA) izvršili su kvalitetnu i pouzdanu analizu stepena inficiranosti putnika nakon boravka u avionu u toku cele pandemije, i došli do zaključka da je svega zaražen najviše 1 na milion prevezenih putnika u svetu u toku pandemije, odnosno izuzetno je mali rizik da se putnik inficira virusom Covid 19 u avionu.\nKoliko mi u praksi znamo, zaraženost Kovidom među zaposlenim osobama koja čini posadu aviona na redovnim linijama skoro da ne postoji. Da li su posebni antivirsusni i antibakterijski filteri, ili posebni uslovi u avionu na visinama ili nešto treće biće predmet istraživanja...\nKada uz to dodamo dobru zdravstvenu kontrolu na aerodromu, obaveznost negativnog testa radi putovanja u druge zemlje, dobru higijenu u avionu i obaveznost nošenja maski tokom leta, onda možemo zaključiti da je zdravstvena bezbednost na pandemiju Covid19 tokom letenja avionom na nivou skoro pune bezbednosti.\nPutnicima se preporučuje da vode računa o uslovima mera zaštite od virusa Covid 19 u zemljama gde lete, kako zbog toga ne bi nastao problem nekorišćenja leta odnosno vraćanja novca za neiskorišćenu avio kartu.


Narodna skupština Republike Srbije je na sednici održanoj 23. marta 2010. godine usvojila novi Carinski zakon.\nPogledajte tekst Zakona\nZa razliku od do sada važećeg Carinskog zakona, koji je donet 2003. godine, a koji je samo delimično sadržao odredbe Opšteg sporazuma o carinama i trgovini (GATT) i smernice Svetske carinske organizacije, novi Carinski zakon sadrži osnovne institute i principe na kojima se zasniva Carinski zakon Evropske Unije, u skladu je i sa pravilima Svetske trgovinske organizacije i Svetske carinske organizacije, standardima revidirane Kjoto konvencije, kao i osnovnim opredeljenjima iz Opšteg sporazuma o carinama i trgovini (GATT).\nPrihodi i rashodi budžeta prema Zakonu o budžetu\nU prva dva meseca 2010. godine ostvaren je deficit budžeta u visini od 17 mlrd dinara. Prihodi u ovom periodu su ostvareni u iznosu od 89,9 mlrd, a rashodi su izvršeni u iznosu od 106, 9 mlrd dinara.\nU januaru su ostvareni prihodi u iznosu od 49, 3 mlrd dinara, od čega je najveći deo uplata PDV u iznosu od , skoro, 28 mlrd dinara. Januar je tzv. ''veliki'' mesec kada se uplaćuje PDV od strane obveznika koji na svaka 3 meseca plaćaju ovaj porez, tako da je visina uplaćenog PDV u januaru viša od mesečnog proseka. Prihodi po osnovu akciza i poreza na dobit ostvareni su u očekivanim mesečnim iznosima. Porez na dohodak, carine i ostali poreski prihodi (ovu kategoriju uglavnom čine porez na upotrebu mobilnih telefona i registracija vozila) svakog januara beleže najniže vrednosti u poređenju sa ostalim mesecima, te se očekuje njihov postepeni rast tokom godine. Neporeski prihodi koje čine takse, naplaćene kazne, prihodi po osnovu organizovanja igara na sreću, kamate, dividende i ostalo, takođe, u januaru, tradicionalno beleže najniži nivo.\nDetaljnije - Makroekonomski i fiskalni podaci\nVlada Republike Srbije i misija Međunarodnog monetarnog fonda postigli su dogovor o trećoj reviziji kreditnog stendbaj aranžmana, što će omogućiti povlačenje rate kredita od 350 miliona evra. Odbor MMF-a će krajem marta razmatrati izveštaj misije MMF-a, posle dvonedeljnih razgovora koji su vođeni u Beogradu. Procena te institucije je da će u Srbiji rast BDP u ovoj i narednoj godini biti dva odnosno tri procenta, a očekuje se I pad inflacije. Ministarka finansija Diana Dragutinović izjavila je da je Vlada ispunila sve dogovorene kriterijume koji se odnose na 2009. godinu. Deficit budžeta je umesto planirane 134 milijarde dinara iznosio 121 milijardu dinara, bila je planirana tekuća potrošnja od 695 milijardi dinara, a ostvareno je 689 milijardi dinara, dok je limit na komercijalna zaduživanja Srbije bio određen na 550 miliona evra, a ostvareno je 100 miliona evra. Predstavnici Vlade Republike Srbije potvrdili su I da je sa misijom MMF dogovorena reforma penzionog sistema, čija primena počinje od aprila 2011. godine. Od tada u narednih 18 meseci, penzije će biti usklađivane sa rastom zarada u javnom sektoru. Konačna odluka o procentu rasta zarada biće doneta prilikom sledeće posete misije MMF, u maju.\nUprošćena procedura za povezivanje staža\nVlada Republike Srbije usvojila je Zaključak kojim je uprošćena i ubrzana procedura za povezivanje staža. Zaključak se odnosi na preduzeća koja su većinski u vlasništvu države, na kompanije koja su u postupku pripreme za privatizaciju ili su u postupku privatizacije i odnosi se na period od 01.januara 2004. do 31.decembra 2009.\nVlada Republike Srbije usvojila je Zaključak kojim je uprošćena i ubrzana procedura za povezivanje staža. Zaključak se odnosi na preduzeća koja su većinski u vlasništvu države, na kompanije koja su u postupku pripreme za privatizaciju ili su u postupku privatizacije i odnosi se na period od 01.januara 2004. do 31.decembra 2009, saopštilo je Ministarstvo finansija.\nVlada Republike Srbije usvojila je Zaključak kojim će Republičkom zavodu za zdravstveno osiguranje izmiriti doprinose za obavezno zdravstveno osiguranje za period od 1.januara 2009. do 31.decembra 2009 za preduzeća.\nUprava za trezor Ministarsta finansija objavila je na svom sajtu, www.trezor.gov.rs Uputstvo o proceduri za povezivanje staža.\nSvi zainteresovani sada mogu na jednom mestu da se upoznaju sa procedurom i načinom regulisanja neuplaćenih doprinosa za penzijsko i invalidsko osiguranje, ali i da pronađu i štampaju dokumenta potrebna za podnošenje zahteva.\nNa osnovu Odluke Saveta Evropske unije od 7. decembra 2009. godine odmrznut je Prelazni sporazum o trgovini i trgovinskim pitanjima između Evropske zajednice, s jedne strane, i Republike Srbije, s druge strane („Službeni glasnik RS – Međunarodni ugovori“, br.83/08).\nU skladu sa članom 59, Sporazum stupa na snagu prvog dana drugog meseca koji sledi nakon dana kada su strane jedna drugu obavestile o okončanju postupka odobravanja sporazuma u skladu sa procedurama u stranama potpisnicama, odnosno od 1. februara 2010. godine.\nMinistarka finansija u Vladi Republike Srbije Diana Dragutinović izjavila je danas da će budžet za 2010. godinu biti razvojno orijentisan i da će država nastaviti da podstiče privredu i izgradnju krupnih infrastrukturnih projekata.\nVlada usvojila tekst Nacrta zakona o budžetu Republike Srbije za 2010. godinu\nNa današnjoj sednici Vlade Republike Srbije, nakon razmatranja na zajedničkoj sednici svih odbora, a potom i na samoj sednici Vlade, jednoglasno je usvojen Nacrt zakona o budžetu Republike Srbije za 2010. godinu. Po izvršenoj pravno-tehničkoj redakciji, Predlog zakona biće upućen Narodnoj skupštini Republike Srbije radi razmatranja i po čijem će usvajanju Republika Srbija dobiti Zakon o budžetu za 2010. godinu.\nIzveštaj o budžetu za 2008. godinu povučen iz tehničkih razloga\nZavršni račun budžeta za 2008. godinu Vlada Srbije je povukla iz skupštinske procedure kako bi ga uskladila sa preporukom revizora.\nMinistarstvo finansija Republike Austrije u prijateljskoj radnoj poseti kolegama iz Srbije\nPredstavnici Saveznog ministarstva finansija Republike Austrije, gospoda - Hans-Georg Kramer, generalni sekretar Ministarstva finansija Austrije; dr. Fridrih Štancel, rukovodioc odeljenja za razvoj kadrova Ministarstva; mr. Gerhard Valner, rukovodioc odeljenja za informatiku i razionalizaciju upravljanja; Volfgang Miler, vladin savetnik i Diter Hampel, direktor Finansijske akademije Austrija, boravili su u radnoj poseti Beogradu 23. novembra 2009. godine.\nRejting agencija Standarad&Poors podigla je danas kreditni rejting Republike Srbije sa BB negativnog na VV stabilni\nKako se navodi u izveštaju, ocena je data na osnovu stabilnih izgleda da su se spoljni pritisci sa kojima se Srbija suočava oslabljeni, a da će se u skladu sa programom sa MMF-om, budžetska konsolidacija pojaviti u srednjoročnom periodu.\nDržavni sekretari u Ministarstvu finansija Republike Srbije Vuk Đoković i Miodrag Đidić održali su sastanak sa predstavnicima najnerazvijenih opština u Republici 28. oktobra ove godine sa ciljem razmatranja mogućnosti pružanja budžetske podrške jedinicama lokalne samouprave.\nGlobalna konferencija međunarodnog poreskog dijaloga\nU Pekingu je, od 26. do 28. oktobra, 2009. godine, u organizaciji Ministarstva finansija NR Kine i OECD-a, održana 3. Globalna Konferencija međunarodnog poreskog dijaloga, sa temom „Finansijske institucije i instrumenti – poreski izazovi i rešenja“.\nPomoćnik ministra finansija Republike Srbije Zoran Ćirović predvodiće delegaciju Srbije koja će učestvovati na sastanku srpsko-ruske radne grupe za privrednu saradnju. Sastanci će se održati u četvrtak i petak, 29. i 30. oktobra 2009. godine u Moskvi.\nUprava za sprečavanje pranja novca u saradnji sa USAID-om, Poreskom upravom i Savezom računovođa i revizora Srbije, organizovala je seminare na temu sprečavanja pranja novca u Novom Sadu, Nišu i Kragujevcu\nU Novom Sadu, Nišu i Kragujevcu održane su serije seminara za Poresku upravu, kao nadzorni organ, i računovođe, kao obveznike po novom Zakonu o sprečavanju pranja novca i finansiranja terorizma. Obuke su održane u periodu od 9. do 27. oktobra, posebno za predstavnike nadzornog organa, a posebno za obveznike. Obuku su organizovali Uprava za sprečavanje pranja novca Republike Srbije, USAID-ov Projekat podrške ekonomskom razvoju Srbije, Poreska uprava i Savez računovođa i revizora Srbije. USAID-ov konsultant Kent Volandes i predstavnik Uprave za sprečavanje pranja novca održali su treninge u prostorijama Poreske uprave u ovim gradovima.\nOtvorena nova carinarnica u Užicu\nPredsednik Vlade Republike Srbije Mirko Cvetković i državni sekretar Ministarstva finansija Miodrag Đidić svečano su otvorili novu carinarnicu u Užicu.\nVlada blizu dogovora s MMF-om o budžetu za 2010. godinu\nMinistarka finansija u Vladi Republike Srbije Diana Dragutinović izjavila je da je Vlada Srbije blizu postizanja dogovora sa MMF-om u vezi sa budžetom za 2010. godinu i precizirala da planirani prihodi budžeta iznose između 620 i 640 milijardi dinara.\nDanas su u Narodnoj banci Srbije započeli razgovori sa misijom Međunarodnog monetarnog fonda u okviru druge i treće revizije stend-baj aranžmana. Na čelu delegacije Međunarodnog monetarnog fonda nalazi se Albert Jeger, šef misije MMf-a za Srbiju, a u delegaciji Vlade Republike Srbije nalazi se ministarka finansija Diana Dragutinović.


Beograd, 06. Mart 2012.\nTADIC: POSLE OVOGA GRAĐANI DA IMAJU VIŠE POVERENJA U SVOJU DRŽAVU\nŽENEVA, 6. marta 2012. (Tanjug) Na sajmu automobila u Ženevi danas je premijerno predstavljen novi "Fiatov" model automobila 500L, koji ce biti proizvoden u fabrici kompanije "Fiat automobili Srbija" u Kragujevcu. Dva automobila su se pred prisutnima pojavila tako što su izronila iz bine koja se otvorila kao školjka, a voditelj programa je rekao da je "model 500 kao espreso, a 500l kao kapucino".\n"U espresu covek uživa sam, a uživanje u kapucinu deli sa ljudima koje voli", rekao je predstavnik "Fiata". Predsednik Tadic izjavio je, na salonu automobila u Ženevi, da je premijerom modela fijat500L, koji ce biti proizvoden u Kragujevcu, promovisan ne samo taj "Fijatov" model vec i Srbija. Tadic je novinarima rekao da je njegov prvi utisak izvanredan i istakao da je Srbija od danas "novistari proizvodac automobila".\n"Ovaj model ce biti prodavan i u Evropi i u SAD. Gradani posle ovoga mogu da imaju više poverenja u svoju državu. Ovo je pre svega uspeh gradana Srbije", porucio je Tadic.\nOn je precizirao da ce proizvodnja modela 500L za Srbiju znaciti povecanje bruto domaceg proizvoda i izvoza za jednu i po milijardu evra.\nPovecanjem izvoza i BDPa ce se, kako je objasnio, poboljšati i finansijski rejting i stabilnost zemlje.\n"Kad bismo imali deset ovakvih investicija, Srbija bi bila potpuno drugacija zemlja i zato nastavljamo. Danas cemo u Ženevi razgovarati i sa drugim poznatim proizvodacima automobila", rekao je Tadic.\nOn je dodao da su u toku razgovori predstavnika Srbije sa proizvodacima autodelova iz Južne Koreje, Japana, Italije i Nemacke.\nTadic je kazao da je u današnjem razgovoru sa predsednikom "Fijata" Serdom Markioneom bilo reci i o svetskoj krizi, i da je zakljuceno da ce radnici "Fijata" u Srbiji, kao i bilo gde u svetu, za svoja radna mesta morati da se bore kvalitetnim radom.\nMarkione je predsedniku Srbije kazao da proizvodnjom u Kragujevcu "Fijat" želi da postane konkurentniji na svetskom tržištu.\nCeremoniji predstavljanja modela su, osim predsednika Tadica, prisustvovali ministar ekonomije Nebojša Ciric, gradonacelnik Kragujevca Verko Stevanovic, bivši ministar ekonomije Mladan Dinkic i ambasador u Švajcarskoj Milan St. Protic.\nKompanija "FijatKrajsler" je pocetkom februara saopštila da ce pocetna cena fijata500L biti oko 16.000 evra, i da ce se proizvoditi u dve benzinske verzije i jednoj s dizel motorom.\nKako je precizirano, benzinske verzije su dvocilindricni "tviner" od 0,9 litara i 1,4 litra, dok ce dizel biti od 1,3 litra (multidžet II).\nAutomobil fijat 500L ima pet sedišta, dugacak je 4,14 metara, širok 1,78, a visok 1,66 metara i po karakteristikama kabine podseca na model "600 multipla".\nCVETKOVIC: PRIORITET VLADE JE ŠTEDNJA\nKOPAONIK, 6. marta 2012. (Tanjug) Premijer Srbije Mirko Cvetkovic porucio je danas da vlada mora da se pridržava mera štednje, imajuci u vidu okolnosti u kojima posluje privreda u našoj zemlji.\n"Vlada mora da pristupi merama štednje, da se držimo zadatog deficita budžeta, imajuci u vidu da njegov rebalans ne možemo napraviti jer se nalazimo pred izborima", rekao je Cvetkovic na Kopaonik bznis forumu i dodao sa su sve sugestije sa sa tog skupa dobrodošle u kreiranju ekonomske politike vlade.\nCvetkovic je ukazao da su za ovu godinu smanjene projekcije privrednog rasta, pa je tako nova prognoza da ce rast biti izmedu nula i 0,5 odsto, što ce usloviti da se obavi rebalans budžeta.\nNa Kopaoniku je danas poceo 19. Biznis forum od koga se ocekuje da ponudi moguca rešenja za brojne poteškoce sa kojima je suocena srpska ekonomija u vreme globalne krize ali i niza domacih neizvesnosti. Kako je najavljeno, ucesnicima foruma ce se obratiti i guverner Narodne banke Dejan Šoškic, dolazak potvrdili i potpredsednica vlade Verica Kalanovic i ministar poljoprivrede i trgovine Dušan Petrovic.\nBEOGRAD, 6. marta 2012. (Beta) U narednih godinu i po Srbija neće moći da očekuje dodatna sredstva iz pretpristupnih fondova EU (IPA) jer je budžet definisan za period 2007-2013, rekao je zamenik direktora Kancelarije za evropske integracije Ognjen Mirić.\nZa Srbiju je iz IPA fondova u ovom periodu namenjeno 1,4 milijardi evra, dok je ceo IPA budžet za zemlje kandidate i potencijalne kandidate 11,4 milijardi evra, kazao je Mirić na javnom slušanju "Korišcenje pretpristupnih fondova EUâ?ť u Skupštini Srbije.\nSrbija je do dobijanja statusa kandidata imala pravo da koristi samo dve komponente iz IPA fondova, za pomoć tranziciji i za prekograničnu saradnju dok će kao kandidat moći da koristi i preostale tri komponente za regionalni razvoj, razvoj ljudskih resursa i ruralni razvoj.\nMirić je rekao da bi Srbija mogla da očekuje više novca od 2014. jer EU trenutno pregovara sa članicama o budžetu za period od 2014. do 2020. godine.\nOn je istakao da je, uz status kandidata, dodatni uslov za korišćenje preostale tri komponente da Srbija uspostavi decentralizovani sistem upravljanja.\nKako je rekao, taj sistem podrazumeva prenošenje ovlasćenja sa EU na Vladu Srbije u raspisivanju javnih nabavki i kontroli trošenja novca.\nOn je istakao da je planirano da Srbija od EU dobije akreditaciju za ovaj sistem do kraja godine, ali je dodao da je "realnije da zbog izbora i formiranja ministastava nove vlade to bude 2013. godine".\nSrbija do sada iz IPA fondova nije iskoristila samo 1,5 miliona evra sto je manje od 1,5 odsto IPA budžeta koji je Srbija dobila za period 2007 2013, kazao je on. Mirić je istakao da Srbiju očekuju brojni izazovi u budućem korišćenju novca iz pretpristupnih fondova.\nTADIĆ ZAHVALIO BORISOVU\nSOFIJA/BEOGRAD, 5. marta 2012. (Beta) Predsednik Tadić zahvalio je bugarskom premijeru Bojku Borisovu na principijelnom stavu i podršci odluke da Srbija dobije status kandidata za članstvo u EU, saopštila je pres služba bugarske vlade, prenosi agencija BTA.\nTadić je sa Bojkovim razgovarao telefonom i zahvalio mu na podršci Bugarske za kandidaturu Srbije, na prošlonedeljnom samitu EU u Briselu, potvrđeno je agenciji Beta u pres službi predsednika Srbije.\nBorisov je, prenose bugarski mediji, izrazio spremnost Bugarske da Srbiji tokom pristupnih pregovora sa EU pruži političku i stručnu podršku i pomoć.\nDELEVIĆ: DA JE U EU, SRBIJA BI DOBIJALA 1,4 MILIJARDI EVRA GODIŠNJE\nBEOGRAD, 6. marta 2012. (Beta) Direktorka Kancelarije za evropske integracije Milica Delević izjavila je danas da bi Srbija, da je članica Evropske unije, godišnje dobijala oko 1,4 milijarde evra iz evropskih fondova.\nMilica Delević rekla je da je Srbija od početka tranzicije od EU, bilo iz pretpristupnih fondova ili od pojedinačnih zemlja donatora, dobila oko 3,5 miljardi evra.\n"Taj novac je otišao u obrazovanje, lokalni razvoj, poljoprivredu, infrastrukturu, konkretne projekte uz pomoć kojih su ljudi mogli da vide poboljsanje života", kazala je Delevićeva.\nOna je navela da je Bugarska kao članica EU, u budzetskom periodu od 2007. do 2013, dobila sedam milijardi evra iz strukturnih fondova, a ta pomoć može, kako je navela, dostići oko četiri odsto BDP.\nOna je navela da novac koji Srbija dobija predstavlja dodatnu motivaciju jer pomaže da se u zemlji sprovedu reforme koje bi se, kako je navela, i inače sprovodile kako bi se menjao način na koji funkcioniše srpsko društvo.\n"Srpsko društvo se dosta promenilo, a najveće promene nam predstoje kad počne proces pregovora", kazala je Milica Delević.\nEU: NOVI PROGRAMI ZA SRBIJU, ALI NE I VIŠE SREDSTAVA\nBRISEL, 6. marta 2012. (Beta) Srbija je dobijanjem statusa kandidata za članstvo u Evropskoj uniji uključena u još tri od pet komponenti IPA programa za pripremni proces, ali će tek od 2014. moći da računa na šezdesetak miliona evra više bespovratnih sredstava koje može povući iz tog fonda.\nPrema informacijama koje je agencija Beta dobila u Evropskoj komisiji u Briselu, sredstva za još tri komponente IPA u koje je sad uključena, Srbija će dobiti preraspodelom iz postojećih fondova predviđenih za nju u već određenim komponentama I i II.\nSrbija je bila uključena u samo dve komponente IPA, a to su podrška tranziciji i izgradnji institucija, i za prekograničnu saradnju, za šta je bespovratno dobijala oko 200 miliona evra godišnje, a za 2013. predviđeno je 214,7 miliona evra.\nUz status kandidata za članstvo, Srbiji se sada otvaraju i IPA komponente III, IV i V.\nTo su regionalni razvoj, ljudski resursi (uključujući obrazovanje i socijalno ugrađivanje) i razvoj seoskih područja, kao i prvenstveno ključno važna poljoprivreda, koja je, i prema procenama Evropske komisije, važna razvojna i izvozna privredna grana Srbije, s moćnim komparativnim prednostima.\nU Evropskoj komisiji se radi na izvesnom preobražaju programa IPA od 2014. godine, kad kreće iduće budžetsko sedmogodišnje razdoblje finansiranja strukturnih i drugih reformi političkog, ekonomskog i društvenog preobražaja zemalja kandidata i potencijalnih kandidata za članstvo u EU.\nKako sada stvari stoje, od dobijanja statusa kandidata Srbija može koristiti postojeća sredstva za svih pet komponenti IPA, uz nužne temeljito pripremljene odgovarajuce projekte, i to tek pošto usvoji i počne da sprovodi Decentralizovani sistem upravljanja.\nTo znači da vlada Srbije treba da uspostavi za to nadležno telo, kao i da se zvaničnici u tom telu obuče da upravljaju dobijenim sredstvima, što inače trenutno radi Delegacija EU u Beogradu.\nPovećanje IPA od 30 odsto za Srbiju predviđeno je usvajanjem budžeta EU za razdoblje 20142020, što znači da će u tom periodu godišnja suma nepovratnih sredstava biti 260 miliona evra za svih pet komponenti.\nVlada u Beogradu moći će efektivno ta sredstva da kroz projekte usmerava kada se usvoji Decentralizovani sistem upravljanja.\nTo je vrlo zahtevan poduhvat, ali je od dugoročne koristi zato što se time Srbija priprema za korišćenje strukturnih fondova koje koriste članice EU, a moći će da dobija sredstva za neke vidove projekata koji do sada nisu mogli da se finansiraju evropskim novcem.\nReč je, pored ostalog, o podršci poljoprivrednicima, malim i srednjim peduzećima i izgradnji infrastrukture. Zasad nema znakova da bi sredstva EU za temeljite promene i pripremu novih članica sa Zapadnog Balkana od 2014. mogla biti osetnije uvećana, uključujući povlačenja novca iz strukturnih i kohezionih fondova Unije.\nTa sredstva su desetostruko veća od IPA, a bivaju dostupna tek kad neka država kandidat potpiše sporazum i postane članica EU.\nTime bi se iz raspoloživih, ne novih sredstava, mnogo brže i bolje zemljakandidat pripremila za ono što je najbitnije da po političkoj demokratiji, sposobnosti državne uprave i konkurentnosti privrede bude u stanju da se kao partner ravnopravno uključi u sve politike i sistem odlučivanja EU.\nTo je svojevremeno predložila Srbija i dobila podršku tri komesara Evropske komisije, o tome se ozbiljno razmišljalo u krugovima Komisije u Briselu, ali zasad opipljivijih poteza još nema.\nKAMERON: ZA SRBIJU MOGUĆE SKORO POČINJANJE PREGOVORA S EU\nLONDON, 6. marta 2012. (Beta) Britanski premijer Dejvid Kameron izrazio je zadovoljstvo što je Evropski savet Srbiji dao status kandidata za članstvo u Uniji i ocenio da je moguće i da Srbija uskoro počne pristupne pregovore.\n"Ima još toga da se uradi ali, ako Srbija nastavi na sadašnjem putu nema razloga zašto ne bi bilo moguće uskoro početi pregovore o pristupanju EU", rekao je Kameron u jučerašnjem obraćanju u Donjem domu britanskog parlamenta, navodi se na njegovom vebsajtu.\nKameron je istakao da je Britanija uvek snažno podržavala proširenje Evropske unije, od istočne Evrope do zemalja Zapadnog Balkana, i da je ta politka pokazala uspeh time što je učvrstila podršku za demokratiju i ljudska prava širom kontinenta.\nBritanski premijer je takođe naglasio da ne sumnja da odluka o dodelivanju statusa kandidata Srbiji ne bi bila moguća bez "hrabrog vođstva" predsednika Borisa Tadića.\n"On je taj koji je osigurao hapšenje Ratka Mladića i time zatvaranje najtamnijih poglavlja u srpskoj istoriji, i on je taj koji je doneo hrabru odluku da uđe u dijalog sa Kosovom", rekao je Kameron.\nOn je takođe pohvalio vođstvo kosovskog premijera Hašima Tačija i to što je Tači bio spreman da uđe u "konstruktivan dijalog sa Srbijom". Rekao je da je ispravno što je Evropska komisija nagradila takvo ponašanje početkom procesa koji može da dovede do novog ugovora između EU i Kosova.\nLIDINGTON: SNAŽNO OHRABRITI SRBIJU NA PUTU KA EU\nLONDON, 6. marta 2012. (Tanjug) Srbija je potvrdila volju da ide evropskim putem i to treba snažno ohrabriti jer taj put nije ni kratak ni lak, napisao je britanski ministar za evropska pitanja Dejvid Lidington na svom blogu na sajtu Forin ofisa, povodom davanja Srbiji statusa kandidata za ulazak u Evropsku uniju.\nOn je rekao da ce Britanija nastaviti da nudi Srbiji svoju pomoc i podršku. Pri tom, kako je istakao, Srbiju ceka dosta toga da uradi.\n"Sledeci korak za Srbiju na putu za EU, zapocinjanje pristupnih pregovora, zavisi od daljeg unapredenja odnosa sa Kosovom, što je prioritet sa stanovišta Ujedinjenog kraljevstva. I kad ti pregovori jednom pocnu, Srbija ce morati teško da radi da ispuni stroge uslove za clanstvo", rekao je.\nPoseban izazov, nastavio je on, bice borba protiv organizovanog kriminala i korupcije, ocenio je u svom komentaru Dejvid Lidington, podstaknut prošlonedeljenim dešavanjima u Briselu.\nOn je kazao da se Evropska unija suocava sa sopstvenim unutrašnjim izazovima, medutim da "to ne treba da nas odvuce od cinjenice da je clanstvo u EU zamajac za stabilnost, bezbednost i napredak".\n"Nadam se da Srbija može da izade iz konflikta i preduzme odlucne korake neophodne da ostvari svoje evropske ambicije. Mi cemo nastaviti da nudimo Srbiji našu pomoc i podršku", napisao je na blogu britanski ministar za evropska pitanja.\nEK: MAPA SRBIJE BEZ KOSOVA TEHNICKA GREŠKA\nBRISEL, 6. marta 2012. (Tanjug) Stav Evropske komisije o statusu Kosova je i dalje neutralan, a mapa na portalu Evropske unije na kojoj je Srbija prikazana bez Kosova je tehnicka greška, porucuju iz Brisela. Mapa Srbije bez Kosova na portalu EU je greška, i vec se radi na njenom ispravljanju, rekao je Tanjugu funkcioner Evropske komisije koji je insistirao na anonimnosti.\nOn je odlucno odbacio optužbe koje su se mogle cuti iz Beograda da je u pitanju politicka poruka da Srbija, nakon što je postala kandidat za pridruživanje, mora da se odrekne Kosova.\n"Naš stav se nije promenio i dalje smo statsno neutralni kad je rec o Kosovu", izjavio je on.\nTanjugov sagovornik je objasnio da je grešku napravila tehnicka služba koja se bavi održavanjem stranice, i da je pomenuta mapa mesecima stajala na sajtu pre nego što je greška uocena.\nNa istoj internet stranici, Srbija je svrstana medu "ostale zemlje" umesto medu kandidate za clanstvo u EU. "Na sajtu Komisije smo vec oznacili Srbiju kao zemlju kandidata, ali glavni portal EU je iz tehnickih razloga nešto teže osvežiti", objasnio je on, i dodao da su u toku radovi na izmeni stranice.\nVOA: ISHITREN POTEZ PRIŠTINE UGROZIO BI BEZBEDNOST U REGIONU\nBEOGRAD, 5. marta 2012. (Beta) Direktor Vojnoobaveštajne agencije (VOA) Dragan Vladisavljević ocenio je da bi eventualni "ishitreni potez" Prištine u ostvarivanju njenih maksimalističkih ciljeva mogao ozbiljno da ugrozi bezbednost na Kosovu i regionu.\nVladisavljević je za sutrašnje izdanje Vecernjih novosti rekao da stranke i pokreti u pokrajini koji se protive dijalogu Beograda i Prištine ili zalažu za teritorijalno ujedinjenje svih Albanaca u regionu mogu da izazovu nove incidenate.\n"Na političkoj sceni u pokrajini jačaju stranke i pokreti koji su isključivi, protive se dijalogu Beograda i Prištine ili se zalažu za teritorijalno ujedinjenje svih Albanaca u regionu. Takve tendencije mogu da dovedu do novih incidenata", rekao je Vladisavljević.\nUpitan koje su najopasnije ekstremističke grupe na Kosovu, Vladisavljević je rekao da posebno zabrinjava porast broja religijskih ekstremista, koji su, kako je naveo, spremni da se za ostvarivanje svojih radikalnih ideja bore i nasilnim sredstvima.\nVladisavljević je, na pitanje koliko Srbiji preti opasnost od etničkog i verskog ekstremizma, rekao da VOA te oblike ekstremizma prati kao regionalnu pojavu.\n"Srbija je uspela da očuva svoju etničku i versku raznolikost. Nažalost, mnogobrojni ekstremisti upravo u toj činjenici traže mogućnost za jačanje uticaja... U promovisanju krajnje konzervativnih shvatanja, ekstremisti su spremni da pribegnu i nasilju", kazao je Vladisavljević.\nPrema njegovim rečima, ključne bezbednosne pretnje u regionu su svi oblici ekstremizma, organizovani kriminal, proliferacija naoružanja i vojne opreme i opasnih materijala, migracije i terorizam.\nREDŽEPI TRAŽI POMOĆ EU ZA REŠENJE NA SEVERU\nPRIŠTINA, 6. marta 2012. (Beta) Ministar unutrašnjih poslova Kosova Bajram Redžepi zatražio je pomoć Evropske unije kako bi se rešio problem severa, naseljenog srpskim stanovništvom koje odbija da prizna kosovske institucije, preneo je danas prištinski dnevnik Koha ditore.\n"Vlada Kosova očekuje od Evropske unije da izvrši pritisak na Srbiju radi rešavanja najvećeg problema u zemlji stanja na severu", rekao je ministar.\nKosovski ministar je govorio i o rastu šverca na severu Kosova, ocenivši da je bio u porastu tokom zime. "Tokom leta i jeseni je bilo mnogo sporednih puteva (na severu Kosova)čiju je kontrolu duž zelene linije preuzeo Kfor, a kosovska policija, pogranična policija i carinici sa fitosanitarnom kontrolom, starali su se samo o graničnom prelazu. Zelenu liniju i dalje kontroliše Kfor na tom delu", rekao je Redžepi.\nSELJIMI : KRAJ SRPSKIH INSTITUCIJA USLOV ZA PRIMENU AHTISARIJA\nPRIŠTINA, 5. marta 2012. (Beta) Vlada Kosova veruje da je zatvaranje institucija Srbije na severu Kosova osnov za primenu Ahtisarijevog plana koji manjinama treba da obezbedi najšira prava, izjavio je danas zamenik ministra spoljnih poslova Kosova Petrit Seljimi.\nU izjavi za agenciju Beta, Seljimi je srpske institucije na severu Kosova nazvao paralelnim i ilegalnim. Prema njegovim rečima, zatvaranje paralelnih institucija na severu Kosova je osnovni stub u primeni Ahtisarijevog plana koji manjinama treba da obezbediti široka prava uključujući i političko predstavljanje na centralnom nivou.\n"Verujemo da je puna primena Ahtisarijevog plana, uključujući i sever Kosova, najbolji i jedini korak u procesu njegove potpune primene i obezbeđivanja garantovanih prava za pripadnike svih zajednica", rekao je Seljimi povodom zatehva Evropske komisije da Priština izradi "sveobuhvatan, dugoročni program za sever Kosova", Prema njegovim rečima, Vlada Kosova je posvećena pružanju pune podrške i svega neophodnog za sprovođenje plana Athisarija kako bi manjine dobile široka prava i visok stepen decentralizovane političke vlasti poput zagarantovanih političkih predstavnika na centralnom nivou.\nSeljimi je, takođe, naveo da su sada napori Vlade Kosova usmereni na realizaciju dogovora postignutih u Briselu, u dijalogu, kako bi svi njegovi delovi imali što širu primenu na terenu.\nHODŽAJ: CRNOGORCI USKORO U USTAVU KOSOVA\nPODGORICA, 5. marta 2012. (Beta) Ministar spoljnih poslova Kosova Enver Hodžaj obavestio je danas vlasti u Podgorici da je stupio na snagu zakon koji otvara put za ustavno priznanje crnogorske nacionalne zajednice i njihovu zastupljenost u parlamentu Kosova.\nHodzaj je poslao pismo šefu crnogorske diplomaije Milanu Roćenu o aktivnostima koje vlasti u Prištini preduzimaju na priznanju Crnogorske nacionalne zajednice, što je uslov Podgorice za razmenu ambasadora, saopštilo je crnogorsko Ministarstvo spoljnih poslova.\nHodžaj je naveo da je Zakon o zaštiti i promovisanju prava zajednica stupio na snagu 15. januara i da je on osnova za ustavne promene kojima će crnogorska nacionalna zajednica postati "ustavna kategorija" na Kosovu i biti predstavljena jednim poslanikom u kosovskoj skupštini.\nUstav će biti promenjen 2012. godine, naveo je Hodžaj u pismu.\nKosovski ministar je prilikom posete Podgorici, u januaru 2012. godine, najavio da bi ustavne promene kojima se reguliše status crnogorske nacionalne zajednice trebalo da budu usvojene u martu.\nCrnogorska nacionalna zajednica imaće dva predstavnika u Konsultativnom veću zajednica i jednog poslanika u Skupštini Kosova, naveo je Hodžaj.


Šojgu: S-300 u Siriji za dve nedelje (video) - Sputnjik Srbija\n14:03 19 Jun 2019\n11:08 24.09.2018 (osveženo 14:57 25.09.2018) Preuzmite kraći link\n„Sirijske oružane snage dobiće moderni sistem raketne odbrane S-300 u roku od dve nedelje. On je u stanju da presretne sredstva za vazdušni napad u krugu od više od 250 km i istovremeno pogodi nekoliko vazdušnih meta“, rekao je on.\nRuski ministar je objasnio okolnosti rušenja ruskog aviona Il-20 u Siriji. „Izraelske posade, savršeno znajući situaciju u vazduhu, prikrile su se ruskim avionima, što je dovelo do njegovog obaranja i pogibije 15 naših vojnika“.\n„Ovo nas je primoralo da kao odgovor preduzmemo adekvatne mere kako bi se povećala bezbednost ruskih vojnika koji obavljaju zadatke borbe protiv međunarodnog terorizma u Siriji“, dodao je ministar.\nOsim toga, Rusija će Siriji isporučiti savremene automatizovane sisteme kontrole za komandne punktove PVO.\n„To će omogućiti centralizovano upravljanje svim snagama i sredstvima protivvazdušne odbrane u Siriji, praćenje vazdušne situacije i operativnu prednost ciljnih oznaka. Najvažnije je da će biti garantovana identifikacija svih ruskih aviona od strane sirijskih sredstava protivvazdušne odbrane“, naglasio je Šojgu.\nŠojgu je uveren da će preduzete mere ohladiti „usijane glave“ koje u sebi nose pretnju za ruske trupe u Siriji. U protivnom će Rusija biti primorana da reaguje u skladu sa trenutnom situacijom.\n© Foto: arms-expo.ru\nIzraelci osporavaju izjave Moskve prema kojima su izraelski bombarderi F-16 iskoristili Il-20 kao štit za još jedan napad na Siriju i faktički ga izložili paljbi sirijske protivvazdušne odbrane. Tel Aviv tvrdi da su sredstva PVO pucala „nasumično i neadekvatno“, ne vodeći računa o tome da li u zoni dejstava ima ruskih aviona. Prema izraelskim podacima, u vreme obaranja Il-20, četiri F-16 već su bila u vazdušnom prostoru svoje zemlje.\nS-300, Sergej Šojgu, Sirija, Rusija


- Na takvo stanje upozoravamo već godinama, ali sluha za promenu izbornog zakona jednako nije bilo, bez obzira na to ko je na vlasti. Na žalost, oni kojima je takav izborni zakon ranije odgovarao, danas bojkotuju i dijalog i izbore, umesto da se uključe i da zajedno dođemo do najboljeg rešenja - kaže Šućurović.\nLSV je do sada učestvovala i učestvovaće i ubuduće na svim okruglim stolovima i okupljanjima koja mogu doprineti promeni izbornog zakona i uslova za izbore, navode u ovoj stranci.\n- Slobodni izbori su sam temelj demokratije i LSV će učestvovati na svim izborima na kojima postoji mogućnost da građani slobodno glasaju. Sa druge strane, sigurno je da nećemo učestvovati na onim izborima na kojima se ne poštuju izborna pravila i krši izborna volja građana, kao što je to bio slučaj u Kovačici i Beloj Crkvi - navodi Šućurović.\nKO SU LJUDI KOJI NE IZLAZE NA IZBORE Oni su druga najjača politička grupa u Srbiji, a ovo je PROFIL PROSEČNOG "ČLANA"\n"Zeri": Moguća manipulacija, glasovi dijaspore nisu u CIK-u\nKandidat za poslanika Samoopredeljenja, Gani Krasnići, objavio je na Fejsbuku da je primio poziv da se javi Specijalnom tužilaštvu u Hagu, gde je sedište Specijalnog suda za zločine takozvane OVK.\nPROVOCIRA Vulin tera po svome, za državnu politiku ga je BAŠ BRIGA\nVulinu sastanak sa bivšim haškim osuđenikom i prepucavanje s abasadorom SAD služe kao poruka upućena sopstvenim biračima, ali i simpatizerima SNS i SPS.


ZAPAD MALO ZNA O STRADANjU U DONjOJ GRADINI I JASENOVCU\nŠef Odjeljenja za centralnu Evropu Međunarodne škole “Jad Vašem” u Izraelu Hava Baruh izjavila je da se u zapadnom svijetu veoma malo zna o stradanju na stratištu Donja Gradina i logoru Jasenovac tokom Drugog svjetskog rata.\nBaruhova je danas u Kozarskoj Dubici održala predavanje za profesore istorije i srpskog jezika u srednjim školama, na kojem je predstavljen interdisciplinarni pristup učenju o holokaustu i čuvanju sjećanja na žrtve.\nPredavanje je održano u okviru dvodnevnog seminara o temi “Pedagoški pristup izučavanju holokausta u srednjim školama u Republici Srpskoj”, koji organizuje Ministarstvo prosvjete i kulture Republike Srpske.\nBaruhova je istakla da interdisciplinarni pristup izučavanja holokausta ujedinjuje komemoraciju, kolektivno sjećanje, osjećanja, istorijski pristup, umjetnost i ostale discipline sa ciljem sveobuhvatnog razumijevanja holokausta.\nNačelnik Odjeljenja za srednje obrazovanje u Ministarstvu prosvjete i kulture Republike Srpske Mira Grbić precizirala je da se seminar na temu “Pedagoški pristup izučavanju holokausta u srednjim školama u Republici Srpskoj” organizuje treću godinu za redom u saradnji sa Institutom “Jad Vašem” u Izraelu, koja je vodeća institucija u svijetu u izučavanju holokausta.\nOvogodišnjem seminaru prisustvuju profesori istorije i srpskog jezika iz srednjih škola opština Kozarska Dubica, Kostajnica, Novi Grad, Srbac, Gradiška, te grada Prijedora, koji će od 20. do 27. jula pohađati Međunarodnu školu holokausta u Institutu “Jad Vašem” u Izraelu.\n“Novi pedagoški pristup izučavanju holokausta baziran je na personalizaciji doživljaja i događaja iz Drugog svjetskog rata i podučavanju o tom periodu istorije čovječanstva na način primjeren uzrastu učenika”, objasnila je Grbićeva.\nOna je dodala da je konačan cilj saradnje sa Institutom “Jad Vašem” u oblasti izučavanja holokausta transfer znanja, iskustava i najboljih primjera iz prakse koji se mogu primijeniti kod nas u okviru nastave iz istorije i srpskog jezika.\n“Naš konačni, nacionalni cilj jeste da i mi nađemo način na koji ćemo njegovati i čuvati sjećanje na srpske žrtve genocida u Drugom svjetskom ratu i način na koji ćemo o tome podučavati mlade ljude”, istakla je Grbićeva.\nMeđunarodnu školu holokausta u Izraelu u protekle dvije godine pohađalo je 25 profesora, od kojih će neki danas u poslijepodnevnom dijelu seminara u Kozarskoj Dubici novim učesnicima predstaviti primjere dobre prakse iz nastave.\nProfesori i predavači danas će posjetiti i Spomen-područje “Donja Gradina” u Kozarskoj Dubici i etno-domaćinstvo u Knežici.\nSeminar će biti završen sutra u 15.00 časova završnom diskusijom i podjelom sertifikata, nakon čega će biti održana konferencija za novinare.\nSeminar je organizovan uz podršku Javne ustanove Spomen-područje “Donja Gradina”.


Ni novac, ni brzi automobili… Šta nas čini srećnim, ali stvarno! - Edukativna stranica\nVežbanje je dobro i za smanjenje kilaže, ali i za jačanje moždanih funkcija. Studija objavljena u “Journal of health psychology” pokazala je da se vežbanjem otpuštaju proteini i endorfini koji nas čine srećnim.\nU časopisu “Nature shock” naučnici Po Bronson i Ešli Merimen objasnili su kako san utiče na naše raspoloženje: negativni stimulansi se procesuiraju preko amigdale, odnosno centra za emocije, dok se pozitivni i neutralni događaji procesuiraju preko hipokampusa. Nedostatak sna pogađa jače hipokampus nego amigdalu.\nTo se pokazalo i na njihovom eksperimentu zasnovanom na igri memorije: studenti koji su bili nenaspavani mogli su da zapamte 80 odsto reči koje su imale negativnu konotaciju, kao što je “kancer”, a sećali su se samo 31 procenta reči koje su bile pozitivne, kao na primer “sunce”.


BMW će eliminisati "do 50% tradicionalnih pogonskih jedinica" - Auto Republika\nNemački premijum proizvođač objavio je finansijski izveštaj za proteklu godinu, ali je osim brojki i stanja, stiglo još nekoliko veoma interesantnih informacija.\nElektrifikacija košta mnogo novca, to je svima u potpunosti jasno. Stoga je BMW u 2019. godini potrošio 12% više za istraživanje i razvoj novih tehnologija nego 2018. godine. Ovakav razvoj situacije naveo je čelnike „plavo-belog propelera“ da usvoje plan za štednju.\nPomenuti plan predviđa uštedu veću od 12 milijardi evra do kraja 2022. godine. Kao deo ovih napora biće i napuštanje do 50% tradicionalnih pogonskih jedinica i prelazak na nove modernije solucije. Konkretnije objašnjenje nije dato, ali je posve sigurno da se radi o SUS agregatima.\nOno što je saopšteno to je da će ova „seča knezova“ trajati do 2021. godine, te da će se efekti štednje osetiti u potpunosti nakon 2022. godine.\nOsim što najavljuju penzionisanje dela pogonskih sklopova, u BMW-u navode da će uskoro izvršiti temeljnu procenu aktuelnog portfolija, što u prevodu znači da će se odreći onih modela koji nemaju dovoljan prodajni nivo.\nUprkos revidiranju game, BMW planira niz novih modela, pogotovo u segmentima „gde se na jednom automobilu može mnogo zaraditi“. To upućuje da bismo mogli da vidimo i veće automobile od aktuelnih Serije 7 i X7.\nČelni ljudi nemačkog proizvođača uprkos svim izazovima ostaju dosledni svojim najavama, te i dalje tvrde da će do 2023. godine u ponudi imati čak 25 elektrifikovanih modela, od čega bi polovina trebalo da budu potpuno električni automobili.\nBMW očekuje da će potražnja za elektrifikovanim vozilima udvostručiti do 2021. godine, te da će ista eksplodirati u periodu nakon 2025. godine. Stručnjaci brenda iz Minhena veruju da će nakon toga potražnja za alternativnim modelima rasti oko 30% na godišnjem nivou.\ntags: bmw BMW grupa SUS agregati\nprevious Lamborghini prekida proizvodnju\nnext Fast & Furious 9 u bioskopima tek naredne godine\nsad će eksplodirati nakon što se oni uključe u to… LOL\nNisu mogli ranije. Razvijali su novu Supru 🙂\nBMW će eliminisati “do 50% tradicionalnih pogonskih jedinica” – pa oni su se odavno sveli na pet blokova: 1.5 i 3 cilindra, 2.0 sa 4 cilindra, 3.0 sestak, 4.4 osmak i 6.6 V12. Ovaj poslednji im u svakom slucaju treba za Rolls-Royce, mozda i V8. Verovatno ce samo eliminisati razlicite verzije jednog te istog motora.\nKoji su rasponi snage ta tri poslednja?


Zaječar online: Cisterne sa kalcijum-hloridom mesecima na železničkoj stanici (FOTO) - Društvo - Dnevni list Danas\nPočetna » Društvo » Zaječar online: Cisterne sa kalcijum-hloridom mesecima na železničkoj stanici (FOTO)\n0Piše: Zaječar online 03. jula 2019. 15.11\nU delu gde se vrši utovar i istovar teretnih vagona plastične cisterne su, kako nezvanično saznajemo, dovežene iz Beograda u nameri da ubrzo budu prebačene u hangar. Redakcija portala Zaječar online pokušala je da istraži da li se od te namere u nekom trenutku odustalo i kada će 30 tona ove dragocene tečnosti biti uskladištena na adekvatan način?\nU 30-ak plastičnih cisterni od po jedne tone ova dragocena tečnost bukvalno je zaboravljena u delu gde se vrši utovar i istovar teretnih vagona na zaječarskoj železničkoj stanici. Jedna od cisterni stoji čak i bez poklopca, pa su zabrinuti za opštu bezbednost, redakciju portala „Zaječar online“ kontaktirali građani koji žive u blizini.\nMarko Milijić, šef Službe za održavanje puteva iz Beograda potvrdio je za portal „Zaječar online“ da su cisterne sa tečnim kalcijum-hloridom pre nekoliko meseci dopremljene u Zaječar.\nTekst u celosti čitajte na portalu Zaječar online.\nKalcijum-hlorid, zaječar online, Železnička stanica